qundao/data-zh-poetry huggingface dataset:
纪申提学高行
作者：孙松寿
朝代：宋

忆昔儿童饱梨栗，斑衣偃伏先君侧。
每闻正色说我翁，口口奇奇长太息。
先君墓草今芊芊，尚想遗言过庭日。
恨无佳传掬芳馨，洗我肝心百非僻。
一朝幽镌晃入手，刓忍如怀夜光璧。
男儿大节要奇伟，一日成就天所锡。
我翁当年鸾鹤雏，一别旧巢无处觅。
桑弧射处掩蓬蒿，独把窅窊飞俊翮。
杨宗不绝仅如线，大义欲归归不得。
凝香夜半祷灵空，愿杨有子归宫室。
果然天助两飞鸿，翁喜当兴子云宅。
绛霄回首拟归来，抚我恩深重嗟惜。
弃官十载营旨甘，送死养生无一失。
寸心安矣指白云，百拜双亲泪濡席。
茅檐虽陋生处所，此心不以万钟易。
几年夜泪湿衾裯，今作儿啼情自适。
登堂悲喜动行人，里巷喧呼手加额。
珠还合浦已无憾，老蚌沙泥忍遗逸。
穷檐忽见相抱持，孺慕丹心始云毕。
一子来归咏白华，三家孝爱融春色。
雍容去就良可观，无乃扶持有神物。
始知造化惜颓波，畀以难能令一出。
玉堂丈人风教手，一日得之几折屐。
何不荐之陛下圣，蜀有孝子声藉藉。
奇人异行感至尊，凤诏褒华宠其实。
人间一日传万口，坐使浇风四方激。
佥谋方欲置廊庙，病卧王州嗟易箦。
短生梦幻何足悲，此念未随生死隔。
百身莫赎叹朝露，端合天公任其责。
真人慨念录其孤，椽笔大书光史策。
丈夫乃尔亦何憾，鬼哭人号空怨忆。
萧萧绿野长安道，万里羁魂动行客。
只今四海归宗议，字字秋霜凛寒日。
一言我欲招翁魂，香骨有灵宜可格。
圣朝当今以孝治，好树丰碑旌洁白。
磨崖百丈置岩阿，当有山灵夜呵诘。
诸郎况是足风规，请叩帝阍为此策。
长使千秋孝子碑，屹与岷峩对翁室。
观古鱼凫城
作者：孙松寿
朝代：宋

野寺依修竹，鱼凫迹半存。高城归野垄，故国霭荒村。古意凭谁问，行人谩苦论。眼前兴废事，烟水又黄昏。
观古鱼鳬城
作者：孙松寿
朝代：宋

野寺依修竹，鱼鳬迹半存。
高城归野壠，故国霭荒村。
古意凭谁问，行人谩苦论。
眼前兴废事，烟水又黄昏。
赋张白云先生故居溪上菊
作者：孙松寿
朝代：宋

金衣绿裳仙，不嗅春风余。
飘摇清江练，服佩玄圃珠。
欲骖冲霄鸾，鞭起横海鱼。
天游浩无际，妙寄良可娱。
赋张白云先生故居溪上菊
作者：孙松寿
朝代：宋

金衣绿裳仙，不嗅春风馀。飘摇清江练，服佩玄圃珠。欲骖冲霄鸾，鞭起横海鱼。天游浩无际，妙寄良可娱。
赋成都张氏蜀锦园
作者：孙松寿
朝代：宋

池南池北蜀宫春，红湿花枝压锦城。袖手纵观花似笑，相看一脉话尤情。乾坤开关记王春，剑阁峥嵘拱帝城。不许此花归阆苑，锦台南畔古今情。
赋成都张氏蜀锦园·其一
作者：孙松寿
朝代：宋
体裁：七言绝句

池南池北蜀宫春，红湿花枝压锦城。袖手纵观花似笑，相看一脉话尤情。
赋成都张氏蜀锦园·其二
作者：孙松寿
朝代：宋

乾坤开关记王春，剑阁峥嵘拱帝城。不许此花归阆苑，锦台南畔古今情。
赋成都张氏蜀锦园·其二
作者：孙松寿
朝代：宋

干坤开关记王春，剑阁峥嵘拱帝城。
不许此花归阆苑，锦台南畔古今情。
赋成都碧鸡坊李氏石君
作者：孙松寿
朝代：宋

造化小儿斲山骨，几年流落蛟龙窟。太湖一碧浸玻璃，澜吞浪吐穷奔突。瑰奇未许困泥沙，漂出江皋空㟮屼。清寒偃蹇如高人，肯向蓬蒿念埋没。曩闻上苑饶奇珍，千形万状高嶙峋。当年搜索困山海，毡包席裹车辚辚。规模岂但肖五岳，气象直欲凌三神。一朝胡马窥城下，例随矢石荒荆榛。怜君分落幽人手，不逐尔辈污尘垢。首阳寂寞伯夷清，潇湘冷落三闾瘦。李侯胸中饱云梦，得君不用斯琼玖。馆之旧隐与周旋，竹士松宾三益友。相看一洗名利心，眉宇更清元德秀。君今几世德未衰，霜寒玉立癯而寿。咄嗟世眼多嗜好，玩形忘理十八九。奇章所蓄森琅玕，名标甲乙空纷然。到溉奇礓高崒嵂，一掷徒为负进钱。石君于汝非不厚，较其所得无何有，愿公世济此君为不朽。
赋成都碧鸡坊李氏石君
作者：孙松寿
朝代：宋

造化小儿斲山骨，几年流落蛟龙窟。
太湖一碧浸玻璃，澜吞浪吐穷奔突。
瑰奇未许困泥沙，漂出江皋空㟮屼。
清寒偃蹇如高人，肯向蓬蒿念埋没。
曩闻上苑饶奇珍，千形万状高嶙峋。
当年搜索困山海，氊包席裹车辚辚。
规模岂但肖五岳，气象直欲凌三神。
一朝胡马窥城下，例随矢石荒荆榛。
怜君分落幽人手，不逐尔辈污尘垢。
首阳寂寞伯夷清，潇湘冷落三闾瘦。
李侯胸中饱云梦，得君不用斯琼玖。
馆之旧隠与周旋，竹士松宾三益友。
相看一洗名利心，眉宇更清元德秀。
君今几世德未衰，霜寒玉立癯而寿。
咄嗟世眼多嗜好，玩形忘理十八九。
奇章所蓄森琅玕，名标甲乙空纷然。
到溉奇礓高崒嵂，一掷徒为负进钱。
石君于汝非不厚，较其所得无何有，愿公世济此君为不朽。
赋蘧仙观古楠
作者：孙松寿
朝代：宋
体裁：七言绝句

风雨纵横八面看，巍然此柱欲擎天。壮心已与云龙会，弹指消摩八百年。
过张白云先生故居
作者：孙松寿
朝代：宋

世外烟霞未易期，可人平野淡秋曦。篮舆出郭梦差好，竹杖临流意共迟。已觉此怀飞缥渺，不须明月问盈亏。仙翁骑鹤归来否，旧隐林高绿更奇。
过张白云先生故居
作者：孙松寿
朝代：宋

世外烟霞未易期，可人平野淡秋曦。
篮舆出郭梦差好，竹杖临流意共迟。
已觉此怀飞缥渺，不须明月问盈亏。
仙翁骑鹤归来否，旧隠林高绿更奇。
道爱堂
作者：孙梦观
朝代：宋

多幸廛居辱镇临，政平底用减科箴。昔闻偃室弦歌化，今见邦君抚字心。帘度荷香供永昼，水寒山影泻清音。从来县谱无他事，祇说恩波一脉深。
道爱堂
作者：孙梦观
朝代：宋

多幸廛居辱镇临，政平底用减科箴。
昔闻偃室絃歌化，今见邦君抚字心。
帘度荷香供永昼，水寒山影泻清音。
从来县谱无他事，祇说恩波一脉深。
娇娘行
作者：孙次翁
朝代：宋

楚宫女儿身姓孙，十五绿鬓堆浓云。脸花歌笑艳杏发，肌玉才近红琼温。仙源曾引刘郎悟，天教谪下风尘去。策金堤上起青楼，照水花间开绣户。山阳天下居要冲，春行处处皆香风。花名乐府三千辈，惟君第一娇姿容。画舫骄马日过门，过者知名求见君。侍君颜色肯一顾，方肯延入罗芳樽。遏云数声贯珠善，惊鸿舞态流风转。不是当朝朱紫人，歌舞筵中难得见。朝英国士相欢久，学诗染翰颜兼柳。卫尉卿男号富儿，黄金满载来见之。朝欢夕宴奉歌酒，春去秋来情愈厚。青丝偷剪结郎心，暗发深诚誓婚偶。深更不与家人露，藏头掩面随郎去。千里相从人不知，鸳鸯比翼凌云飞。帝城风物正春色，与郎遍赏游芳菲。郎去高堂负父意，父亲惜子情难制。六礼安排迎入门，且图继嗣延家世。铨行补吏任忠州，整袖长江同溯流。瞿塘滟滪遍经历，二年惟爱居蛮陬。解官入京重调转，空闺独坐居京辇。伤离感疾时召医，无何楚客皆闻知。急具高堂报阿母，母怒大发如风雨。来见娇娘大嗟怨，怒声肆骂千千遍。扶夺上马去如飞，争奈郎踪相去远。回到娘家三四春，双眸盈疾愁见人。蕙心兰性欲枯死，盘金匣玉都埃尘。阿母养身今已报，从今所得多金宝。誓心不嫁待郎音，烟波万里难寻耗。迩来泛迹渡金陵，住近仪真江外亭。北提征辔过花院，分明认得娇娘面。旧家云鬓慵理妆，泪裹罗襟金缕溅。灯前相顾问行年，一别音容何杳然。君今三十未为老，昔时青发今华颠。君容若入襄王梦，我才曾试光明殿。秋江夜醉话平生，坐抱琵琶船上宴。娇娘娇娘真可惜，自小情多好风格。只恐情多误尔身，休把身心乱抛掷。君不见乐天井底引银瓶，瓶沉簪折争奈何。
娇娘行
作者：孙次翁
朝代：宋

楚宫女儿身姓孙，十五绿鬓堆浓云。
脸花歌笑艷杏发，肌玉纔近红琼温。
仙源曾引刘郎悟，天教谪下风尘去。
策金堤上起青楼，照水花间开绣户。
山阳天下居要衝，春行处处皆香风。
花名乐府三千辈，惟君第一娇姿容。
画舫骄马日过门，过者知名求见君。
侍君颜色肯一顾，方肯延入罗芳樽。
遏云数声贯珠善，惊鸿舞态流风转。
不是当朝朱紫人，歌舞筵中难得见。
朝英国士相欢久，学诗染翰颜兼柳。
卫尉卿男号富儿，黄金满载来见之。
朝欢夕宴奉歌酒，春去秋来情愈厚。
青丝偷剪结郎心，暗发深诚誓婚偶。
深更不与家人露，藏头掩面随郎去。
千里相从人不知，鸳鸯比翼凌云飞。
帝城风物正春色，与郎遍赏游芳菲。
郎去高堂负父意，父亲惜子情难制。
六礼安排迎入门，且图继嗣延家世。
铨行补吏任忠州，整袖长江同泝流。
瞿塘滟滪遍经历，二年惟爱居蛮陬。
解官入京重调转，空闺独坐居京辇。
伤离感疾时召医，无何楚客皆闻知。
急具高堂报阿母，母怒大发如风雨。
来见娇娘大嗟怨，怒声肆駡千千遍。
扶夺上马去如飞，争奈郎踪相去远。
回到娘家三四春，双眸盈疾愁见人。
蕙心兰性欲枯死，盘金匣玉都埃尘。
阿母养身今已报，从今所得多金宝。
誓心不嫁待郎音，烟波万里难寻耗。
迩来泛迹渡金陵，住近仪真江外亭。
北提征辔过花院，分明认得娇娘面。
旧家云鬓慵理妆，泪裹罗襟金缕溅。
灯前相顾问行年，一别音容何杳然。
君今三十未为老，昔时青髮今华颠。
君容若入襄王梦，我才曾试光明殿。
秋江夜醉话平生，坐抱琵琶船上宴。
娇娘娇娘真可惜，自小情多好风格。
只恐情多悞尔身，休把身心乱抛掷。
君不见乐天井底引银瓶，瓶沉簪折争奈何。
春日岭南
作者：孙正平
朝代：宋

窗前修竹霭如云，巧语春禽只听闻。睡起蒲团趺坐稳，惟将茗椀对炉熏。
春日岭南
作者：孙正平
朝代：宋
体裁：七言绝句

窗前修竹霭如云，巧语春禽只听闻。睡起蒲团趺坐稳，惟将茗碗对炉熏。
与周默
作者：孙氏
朝代：宋

雨集枯池时渐满，藤笼老木一翻新。如今且悦目前景，妆点亭台随分春。
与周默
作者：孙氏
朝代：宋

雨集枯池时渐满，藤笼老木一翻新。
如今且悦目前景，粧点亭台随分春。
上已日
作者：孙永
朝代：宋

海内中和日，云间已上辰。
笙歌九天半，花木十洲春。
上巳日
作者：孙永
朝代：宋
体裁：五言绝句

海内中和日，云间上巳辰。笙歌九天半，花木十洲春。
泛汝联句
作者：孙永
朝代：宋

平居厌城郭，具舟泛清汝。蓝光一水远，铁色两崖古。日华动中流，沙纹乱前渚。湍鸣达公桥，草绿襄王墓。园英拥流沫，风叶堕残雨。停桡弄山泉，扶杖过花坞。澄潭数乱石，断石横颠树。泳波鱼鬣舒，闯穴蛙首怒。冲云一雁远，唼荇群鸥聚。村间桑柘春，川阔牛羊暮。回头绿树失，卷幔青峰露。寻幽恣盘桓，泊浅屡回互。灵草不知名，珍禽啼在处。夕阳散鸣鸠，荒阡拱游兔。挽缆谣歌童，簪花立田妇。高歌客自如，归涉人相负。青蒲戢戢生，紫燕翩翩度。云烟波底明，井邑林外睹。欣逢闾里旧，愧乏鸡黍具。缗水荐渊鳞，掘石羞山茹。绕塘梅实绿，冒桂禽壳素。我巾聊一颓，石榼烦屡注。朱樱出芳林，紫笋侑雕俎。高篇烂珠璧，至乐谢钟鼓。嗟予性本隘，于世事皆鲁。便欲弃簪裳，归去事田圃。肆意山水乐，脱身尘埃苦。此适诚足尚，斯言未宜遽。圣神拱岩庙，贤俊异圭组。如君之所怀，于时当有补。高文赞皇猷，大论宁国步。无为五斗卑，遂屈万里举。明心在知己，汗颜愧虚誉。时方索大鼎，胡为衒康瓠。富贵固众欲，非望久自阻。圣贤有遗言，戮力期共赴。尝闻曰中庸，曾不滞出处。进当泽生民，退则守环堵。所求义与比，要在身不污。愿无废吾言，于道其可庶。
泛汝联句
作者：孙永
朝代：宋

平居厌城郭，具舟泛清汝。
蓝光一水远，铁色两崖古。
日华动中流，沙纹乱前渚。
湍鸣达公桥，草绿襄王墓。
园英拥流沫，风叶堕残雨。
停桡弄山泉，扶杖过花坞。
澄潭数乱石，断石横颠树。
泳波鱼鬣舒，闯穴蛙首怒。
衝云一雁远，唼荇羣鸥聚。
村间桑柘春，川阔牛羊暮。
回头绿树失，卷幔青峰露。
寻幽恣盘桓，泊浅屡回互。
灵草不知名，珍禽啼在处。
夕阳散鸣鸠，荒阡拱游兔。
挽缆谣歌童，簪花立田妇。
高歌客自如，归涉人相负。
青蒲戢戢生，紫燕翩翩度。
云烟波底明，井邑林外睹。
欣逢闾里旧，愧乏鸡黍具。
缗水荐囦鳞，掘石羞山茹。
绕塘梅实绿，冒桂禽殻素。
我巾聊一颓，石榼烦屡注。
朱樱出芳林，紫笋侑雕俎。
高篇烂珠璧，至乐谢钟鼓。
嗟予性本隘，于世事皆鲁。
便欲弃簪裳，归去事田圃。
肆意山水乐，脱身尘埃苦。
此适诚足尚，斯言未宜遽。
圣神拱岩庙，贤俊异珪组。
如君之所怀，于时当有补。
高文赞皇猷，大论宁国步。
无为五斗卑，遂屈万里举。
明心在知己，汗颜愧虚誉。
时方索大鼎，胡为衒康瓠。
富贵固众欲，非望久自阻。
圣贤有遗言，戮力期共赴。
尝闻曰中庸，曾不滞出处。
进当泽生民，退则守环堵。
所求义与比，要在身不污。
愿无废吾言，于道其可庶。
清明
作者：孙永
朝代：宋

每年每遇清明节，把酒寻花物地忙。
今日江头衰病起，神前新火一炉香。
清明
作者：孙永
朝代：宋
体裁：七言绝句

每年每遇清明节，把酒寻花特地忙。今日江头衰病起，神前新火一炉香。
白鹤岩
作者：孙汝勉
朝代：宋

梵宇深深小径回，两崖如削立崔嵬。
直疑隐客曾吹裂，或是山灵为劈开。
林静烟空时透日，溪喧石老半侵苔。
凉生佛骨云生缽，阁住红尘不入来。
白鹤岩
作者：孙汝勉
朝代：宋

梵宇深深小径回，两崖如削立崔嵬。直疑隐客曾吹裂，或是山灵为劈开。林静烟空时透日，溪喧石老半侵苔。凉生佛骨云生钵，阁住红尘不入来。
白鹤岩
作者：孙汝勉
朝代：宋

梵宇深深小径回，两崖如削立崔嵬。
直疑隠客曾吹裂，或是山灵为劈开。
林静烟空时透日，溪喧石老半侵苔。
凉生佛骨云生钵，阁住红尘不入来。
句
作者：孙沔
朝代：宋

新治甬上居，闲逸安暮齿。
酬答王仲仪龙图
作者：孙沔
朝代：宋

海东霜隼品仍多，万里秋天数刻过。
狡兔积年安茂草，弋人终日望沧波。
青鵁独击归林麓，皁颊羣飞入网罗。
为谢文登贤太守，求方逐恶意如何。
酬答王仲仪龙图
作者：孙沔
朝代：宋

海东霜隼品仍多，万里秋天数刻过。
狡兔积年安茂草，弋人终日望沧波。
青鵁独击归林麓，皁颊群飞入纲罗。
为谢文登贤太守，求方逐恶意如何。
酬答王仲仪龙图
作者：孙沔
朝代：宋

海东霜隼品仍多，万里秋天数刻过。狡兔积年安茂草，弋人终日望沧波。青鵁独击归林麓，皂颊群飞入网罗。为谢文登贤太守，求方逐恶意如何。
题天章寺
作者：孙沔
朝代：宋

茂林修竹碧溪头，梵宇深沈锁翠帱。
从此崇山频企望，朝阳高处有松楸。
题天章寺
作者：孙沔
朝代：宋

茂林脩竹碧溪头，梵宇深沈锁翠帱。从此崇山频企望，朝阳高处有松楸。
题天章寺
作者：孙沔
朝代：宋

茂林脩竹碧谿头，梵宇深沈锁翠帱。
从此崇山频企望，朝阳高处有松楸。
题子陵钓台
作者：孙沔
朝代：宋

中兴曾作故人看，抗节唯怜七里滩。
枯枿卧沙疑野艇，丛篁生岸忆长竿。
天边旧迹星辰动，江上馀基水石寒。
应笑渭滨周吕望，白头因猎从和銮。
题子陵钓台
作者：孙沔
朝代：宋

旧交为帝不能邀，百尺双台照暮涛。逸迹已将山共永，清名仍与月争高。鲁连解难终辞禄，龙伯持倾只钓鳌。列传古碑言未尽，一滩风竹自萧骚。中兴曾作故人看，抗节唯怜七里滩。枯蘖卧沙疑野艇，丛篁生岸忆长竿。天边旧迹星辰动，江上馀基水石寒。应笑渭滨周吕望，白头因猎从和銮。
题子陵钓台·其一
作者：孙沔
朝代：宋
体裁：七言律诗

旧交为帝不能邀，百尺双台照暮涛。逸迹已将山共永，清名仍与月争高。鲁连解难终辞禄，龙伯持倾只钓鳌。列传古碑言未尽，一滩风竹自萧骚。
题子陵钓台·其二
作者：孙沔
朝代：宋

中兴曾作故人看，抗节唯怜七里滩。
枯枿卧沙疑野艇，丛篁生岸忆长竿。
天边旧迹星辰动，江上余基水石寒。
应笑渭滨周吕望，白头因猎从和銮。
题子陵钓台·其二
作者：孙沔
朝代：宋

中兴曾作故人看，抗节唯怜七里滩。枯蘖卧沙疑野艇，丛篁生岸忆长竿。天边旧迹星辰动，江上馀基水石寒。应笑渭滨周吕望，白头因猎从和銮。
河满子（秋怨）
作者：孙洙
朝代：宋
体裁：词

怅望浮生急景，凄凉宝瑟馀音。楚客多情偏怨别，碧山远水登临。目送连天衰草，夜阑几处疏砧。黄叶无风自落，秋云不雨长阴。天若有情天亦老，摇摇幽恨难禁。惆怅旧欢如梦，觉来无处追寻。
菩萨蛮
作者：孙洙
朝代：宋

楼头上有三通鼓。何须抵死催人去。上马苦匆匆。琵琶曲未终。回头肠断处。却更廉纤雨。漫道玉为堂。玉堂今夜长。
菩萨蛮·楼头上有三通鼓
作者：孙洙
朝代：宋
体裁：词

楼头上有三冬鼓。何须抵死催人去。上马苦匆匆。琵琶曲未终。回头肠断处。却更廉纤雨。漫道玉为堂。玉堂今夜长。
菩萨蛮·楼头尚有三通鼓
作者：孙洙
朝代：宋

楼头尚有三通鼓，何须抵死催人去！上马苦匆匆，琵琶曲未终。回头凝望处，那更廉纤雨。漫道玉为堂，玉堂今夜长。
夜行船
作者：孙浩然
朝代：宋

何处采菱归暮。隔宵烟、菱歌轻举。白蘋风起月华寒，影朦胧、半和梅雨。脉脉相逢心似许。扶兰棹、黯然凝伫。遥指前村，隐隐烟树，含情背人归去。
夜行船·何处采菱归暮
作者：孙浩然
朝代：宋
体裁：词

何处采菱归暮。隔宵烟、菱歌轻举。白苹风起月华寒，影朦胧、半和梅雨。脉脉相逢心似许。扶兰棹、黯然凝伫。遥指前村，隐隐烟树，含情背人归去。
离亭燕·离亭宴·一带江山如画
作者：孙浩然
朝代：宋
体裁：词

一带江山如画。景物向秋潇洒。水浸碧天何处断，霁色冷光相射。橘树荻花洲，掩映竹篱茅舍。天际客帆高挂。烟外酒旗低亚。多少六朝兴废事，尽入渔樵闲话。怅望倚层楼，红日无言西下。
游骊山
作者：孙渐
朝代：宋

晓促零口征，晚留华清宿。弥月倦纷埃，晞发莲汤浴。夜雨闹庭梧，漏长秋睡足。平明径欲西，霁色开林麓。遂作朝元游，聊放千里目。嵯峨北来横，渭水东转曲。坡田散牛羊，沙岸翔凫鹜。爽气袭衣裘，青烟生井屋。忆昔唐天子，承天溺爱欲。翠辇拂行云，钩陈裹幽谷。遗址今尚存，缭垣半颓覆。玉像暗真仙，石槽标饮鹿。羯鼓寂无声，连理空馀木。长生岂难求，有道书丹箓。泪未忘马嵬，恨已悲金粟。往事寄冥冥，芳草依然绿。
游骊山
作者：孙渐
朝代：宋

晓促零口征，晚留华清宿。
弥月倦纷埃，晞取码莲汤浴。
夜雨闹庭梧，漏长秋睡足。
平明径欲西，霁色开林麓。
遂作朝元游，聊放千里目。
嵯峨北来横，渭水东转曲。
坡田散牛羊，沙岸翔鳬鹜。
爽气袭衣裘，青烟生井屋。
忆昔唐天子，承天溺爱欲。
翠辇拂行云，钩陈裹幽谷。
遗址今尚存，缭垣半颓覆。
玉像暗真僊，石槽标饮鹿。
羯鼓寂无声，连理空余木。
长生岂难求，有道书丹箓。
泪未忘马嵬，恨已悲金粟。
往事寄冥冥，芳草依然绿。
过南华
作者：孙渐
朝代：宋

挟策自羽龄，周览南华书。
茫然访道志，欲驾将焉如。
朅来南华道，始识其故墟。
尘迹寄委蜕，万事同蘧庐。
想其为吏时，傲世乐有余。
天地等毫末，轩冕同锱铢。
三公礼荜户，万乘尊褐夫。
去古邈已远，浇风日沦胥。
得丧吓腐鼠，怒悦纷众狙。
材否笑鹜雁，断续伤鹤鳬。
钓台已湮没，漆城称荒芜。
恨不见斯人，逍遥与之俱。
还淳以反朴，抚俗归黄虞。
神交付恍惚，日暮犹踌躇。
过南华
作者：孙渐
朝代：宋
体裁：古风

挟策自羽龄，周览南华书。茫然访道志，欲驾将焉如。朅来南华道，始识其故墟。尘迹寄委蜕，万事同蘧庐。想其为吏时，傲世乐有馀。天地等毫末，轩冕同锱铢。三公礼荜户，万乘尊褐夫。去古邈已远，浇风日沦胥。得丧吓腐鼠，怒悦纷众狙。材否笑鹜雁，断续伤鹤凫。钓台已湮没，漆城称荒芜。恨不见斯人，逍遥与之俱。还淳以反朴，抚俗归黄虞。神交付恍惚，日暮犹踌躇。
过南华
作者：孙渐
朝代：宋

挟策自羽龄，周览南华书。茫然访道志，欲驾将焉如。朅来南华道，始识其故墟。尘迹寄委蜕，万事同蘧庐。想其为吏时，傲世乐有馀。天地等毫末，轩冕同锱铢。三公礼荜户，万乘尊褐夫。去古邈已远，浇风日沦胥。得丧嚇腐鼠，怒悦纷众狙。材否笑鹜雁，断续伤鹤凫。钓台已湮没，漆城称荒芜。恨不见斯人，逍遥与之俱。还淳以反朴，抚俗归黄虞。神交付恍惚，日暮犹踌躇。
石勒城
作者：孙渤
朝代：宋

巀峰山峡间，有地窄如掌。虽得百二谋，硗确非沃壤。胡雏姿相异，图虑似不广。如何蚁封微，欲作南面享。孤城出云层，遗址尚千丈。我来一把酒，慷慨追昔往。崛起亦奇才，晋室方肮脏。敢与南阳公，逐鹿中原上。
石勒城
作者：孙渤
朝代：宋

巀峰山峡间，有地窄如掌。
虽得百二谋，硗确非沃壤。
胡雏姿相异，图虑似不广。
如何蚁封微，欲作南面享。
孤城出云层，遗址尚千丈。
我来一把酒，慷慨追昔往。
崛起亦奇才，晋室方骯臟。
敢与南阳公，逐鹿中原上。
题元实弟姚山别业
作者：孙炳炎
朝代：宋
体裁：五言律诗

别业倚嶙峋，幽居寓目新。闲花繁覆砌，静燕语通人。野翠生窗晓，林香入户春。愿因张老祝，持以对芳辰。
述怀二首
作者：孙琏
朝代：宋

少也不谐俗，老去益美閒。百草生已绿，春雨满南山。朝朝荷锄去，既夕驱牛还。生长茆檐下，贫贱甚独安。但愿桑麻长，优游足岁年。坐倦秋树根，摄衣步前丘。横河澹如练，破月西南流。独持一尊酒，悠然发清讴。俯仰无不足，吾生焉所求。
述怀二首
作者：孙琏
朝代：宋

少也不谐俗，老去益美閒。
百草生已绿，春雨满南山。
朝朝荷锄去，既夕驱牛还。
长生茆檐下，贫贱甚独安。
但愿桑麻长，优游足岁年。
述怀二首·其一
作者：孙琏
朝代：宋
体裁：古风

少也不谐俗，老去益美閒。百草生已绿，春雨满南山。朝朝荷锄去，既夕驱牛还。生长茆檐下，贫贱甚独安。但愿桑麻长，优游足岁年。
述怀二首·其二
作者：孙琏
朝代：宋
体裁：古风

坐倦秋树根，摄衣步前丘。横河澹如练，破月西南流。独持一尊酒，悠然发清讴。俯仰无不足，吾生焉所求。
武平十二峰
作者：孙璋
朝代：宋
体裁：七言绝句

苍峰十二碧岩隈，岂是飞从海上来。灵境莫将巫峡比，但令云雨下阳台。
武平十二峰
作者：孙璋
朝代：宋

苍峰十二碧岩隈，岂是飞从海上来？
灵境莫将巫峡比，但令云雨下阳台。
句
作者：孙甫
朝代：宋

衰病自怜无酒趣，尘容犹赖有诗情。
句
作者：孙甫
朝代：宋

衰病自怜无酒趣，尘容犹頼有诗情。
和运司园亭·小亭
作者：孙甫
朝代：宋
体裁：古风

萧森玉溪南，小亭屹相向。使华双轺车，禅境二方丈。固将物理齐，室隘志自广。松竹周四檐，足以备幽赏。
和运司园亭·月台
作者：孙甫
朝代：宋
体裁：古风

俗流嗜喧卑，世才务高洁。筑台仅踰寻，清夜延明月。四垂天幕低，千里蟾光发。美人□□才，裁赋何清绝。
和运司园亭·水阁
作者：孙甫
朝代：宋

小阁联雪峰，凭栏憙幽玩。红接海棠洲，绿对筼筜岸。有时开樽罍，波影侵几案。何须架长虹，然后冲霄汉。
和运司园亭·水阁
作者：孙甫
朝代：宋

小阁联雪峰，凭栏憙幽玩。
红接海棠洲，绿对篔筜岸。
有时开罇罍，波影侵几案。
何须架长虹，然后冲霄汉。
和运司园亭·海棠轩
作者：孙甫
朝代：宋

高轩瞰方池，澄波隔琐窗。
中岛植奇花，鲜逾濯锦江。
水府集羣仙，红云罩翠幢。
画图入禁庭，荣耀知无双。
和运司园亭·海棠轩
作者：孙甫
朝代：宋

高轩瞰方池，澄波隔琐窗。中岛植奇花，鲜逾濯锦江。水府集群仙，红云罩翠幢。画图入禁庭，荣耀知无双。
和运司园亭·潺玉亭
作者：孙甫
朝代：宋
体裁：古风

回环引细泉，泉声漱檐底。美哉知者心，清通乐流水。琤琮戛鸣球，淅沥泛绿绮。尘虑无由得，何须洗双耳。
和运司园亭·玉溪堂
作者：孙甫
朝代：宋
体裁：古风

华堂殿方池，雅名题玉溪。南荣翠樾阴，北望花岛低。时闻细泉鸣，间或幽鸟啼。深宜世外人，冥坐窥天倪。
和运司园亭·翠锦亭
作者：孙甫
朝代：宋

森森栋梁材，骈空翥鸾凤。危亭搆其间，曾不碍梁栋。檐阴织翠纹，砌溜谐清弄。摊饭宜昼眠，一枕华胥梦。
和运司园亭·翠锦亭
作者：孙甫
朝代：宋

森森栋梁材，骈空翥鸾凤。
危亭构其间，曾不碍梁栋。
檐阴织翠纹，砌溜谐清弄。
摊饭宜昼眠，一枕华胥梦。
和运司园亭·茅庵
作者：孙甫
朝代：宋
体裁：古风

结茅作禅庵，不卑亦不广。地占官府雄，盘基才袤丈。几席供燕閒，松筠助萧爽。座有逍遥公，虚中息尘想。
和运司园亭·西园
作者：孙甫
朝代：宋
体裁：古风

外台富园池，兹焉甲西南。异花间棠梅，良木森楩楠。飘飘壶中仙，亹亹物外谈。联毫赋诗题，刻石留翠龛。
和运司园亭·雪峰楼
作者：孙甫
朝代：宋
体裁：古风

金谷计浩穰，山水志契阔。晴空倚危楼，快对西山雪。胸中浩气充，物外嚣尘绝。无事坐清吟，远岫窗中列。
延祥寺
作者：孙直臣
朝代：宋

雷雨随车上宝坊，僧夸山味最悠长。
地灵终日无尘到，天净常时见海光。
神雀羽毛多隠晦，卧龙头角本轩昂。
石楼本是通仙路，十里香灯属梵王。
延祥寺
作者：孙直臣
朝代：宋

雷雨随车上宝坊，僧誇山味最悠长。地灵终日无尘到，天净常时见海光。神雀羽毛多隐晦，卧龙头角本轩昂。石楼本是通仙路，十里香灯属梵王。
栖贤开先寺
作者：孙直言
朝代：宋

三峡飞梁如卧龙，苍藤碧蔓挂长松。煮茗窗前清众会，读书岩下古人踪。
栖贤开先寺
作者：孙直言
朝代：宋

三峡飞梁如卧龙，苍藤碧蔓挂长松。
煮茗窻前清众会，读书岩下古人踪。
题琴堂
作者：孙祖德
朝代：宋
体裁：七言绝句

一曲重弹子贱琴，三年风月总知音。休言无补公家事，留得堂前竹树阴。
和吴拭暑雪轩诗
作者：孙竢
朝代：宋
体裁：五言律诗

地僻宜逃暑，官曹幸颇闲。虚传力士担，始信蜀妃山。岭雪青霄畔，城烟密树间。清谈容款接，妙句独难攀。
和周焘合江亭·其一
作者：孙竢
朝代：宋

炎夏江风冷欲冰，坐陪袁谢有余清。
旧闻蜀地四时雨，今快岷山千里晴。
旋切银丝尝鲙味，聊欹玉枕听滩声。
晚来忽起扁舟兴，更傍中流看月行。
和周焘合江亭·其二
作者：孙竢
朝代：宋
体裁：七言律诗

西南都会锦官城，持节来寻汉客星。去国谩追千里马，还家拟泛一帆舲。公才磊落宜方面，我病荒疏冒使令。未许东山同笑傲，胜游聊可上丹青。
和田望再赋暑雪轩
作者：孙竢
朝代：宋

懒性难堪俗事侵，倚空栏槛列青岑。
云端白雪凝高岭，郭外长江绕茂林。
疏旷幸陪文字饮，喧楼安用管絃音。
北窻一枕羲皇梦，却快微微风动襟。
徐孺子读书台分得高字
作者：孙素
朝代：宋

吾爱徐聘君，沈冥乃人豪。诸贤搆党祸，皎皎云鸿毛。平生读何书，身隐名难逃。故宅照湖水，荒坟翳城蒿。焉知此山中，突兀书堂高。
徐孺子读书台分得高字
作者：孙素
朝代：宋

吾爱徐聘君，沈冥乃人豪。
诸贤构党祸，皎皎云鸿毛。
平生读何书，身隠名难逃。
故宅照湖水，荒坟翳城蒿。
焉知此山中，突兀书堂高。
胡文定墨池分得风字
作者：孙素
朝代：宋
体裁：古风

吾爱胡夫子，抱道来逃空。岂伊桃花源，有此山泉蒙。奏疏沥肝胆，春秋开盲聋。当年起草处，想见临池工。愿为池上草，永怀君子风。
献寿诗
作者：孙纬
朝代：宋

面脸丹如朱顶鹤，髭髯长似绿毛龟。欲知相府生辰日，此是人间祭灶时。
献寿诗
作者：孙纬
朝代：宋

面脸丹如朱顶鹤，髭髯长似绿毛龟。
欲知相府生辰日，此是人间祭竈时。
题妙庭观
作者：孙绍远
朝代：宋

炉鼎丹飞又未还，不应忘却旧家山。
玉笙余韵君须听，只在环流松竹间。
题妙庭观
作者：孙绍远
朝代：宋

炉鼎丹飞又未还，不应忘却旧家山。玉笙馀韵君须听，只在环流松竹间。
春日游盘谷
作者：孙翥
朝代：宋

旌斾朝驱入翠微，东风闲访故山薇。
金龟换酒留僧住，白鹤穿云伴客归。
月影坐移栖凤竹，泉声静绕钓鱼矶。
中原那似开元日，得学巢由远是非。
春日游盘谷
作者：孙翥
朝代：宋

旌旆朝驱入翠微，东风闲访故山薇。金龟换酒留僧住，白鹤穿云伴客归。月影坐移栖凤竹，泉声静绕钓鱼矶。中原那似开元日，得学巢由远是非。
裴公亭二首
作者：孙翥
朝代：宋

太行王屋群峰上，秦晋关河望处分。猿鹤几年怀旧隐，乾坤百战重儒勋。龙归洞府暮将雨，僧过浮桥晓度云。万里中原无事日，不妨尊酒细论文。风有亭台月有池，春深猿鹤喜追随。水从王屋泉初旺，山过秦关势欲危。仙乐静依林鸟奏，浮云轻伴海鸥迟。斜阳不尽登临兴，远树微茫入酒旗。
裴公亭二首·其一
作者：孙翥
朝代：宋

太行王屋群峰上，秦晋关河望处分。猿鹤几年怀旧隐，乾坤百战重儒勋。龙归洞府暮将雨，僧过浮桥晓度云。万里中原无事日，不妨尊酒细论文。
裴公亭二首·其一
作者：孙翥
朝代：宋

太行王屋群峰上，秦晋关河望处分。
猿鹤几年怀旧隠，干坤百战重儒勋。
龙归洞府暮将雨，僧过浮桥晓度云。
万里中原无事日，不妨尊酒细论文。
裴公亭二首·其二
作者：孙翥
朝代：宋
体裁：七言律诗

风有亭台月有池，春深猿鹤喜追随。水从王屋泉初旺，山过秦关势欲危。仙乐静依林鸟奏，浮云轻伴海鸥迟。斜阳不尽登临兴，远树微茫入酒旗。
菩萨蛮·一声羌管吹呜咽
作者：孙舣
朝代：宋

一声羌管吹呜咽。
玉溪夜半梅翻雪。
江月正茫茫。
断桥流水香。
含章春欲暮。
落日千山雨。
一点着枝酸。
吴姬先齿寒。
菩萨蛮·落梅
作者：孙舣
朝代：宋
体裁：词

一声羌管吹呜咽。玉溪夜半梅翻雪。江月正茫茫。断桥流水香。含章春欲暮。落日千山雨。一点著枝酸。吴姬先齿寒。
东路赤岭铺
作者：孙蕃
朝代：宋
体裁：七言绝句

官路日长蝴蝶飞，豫章花落点征衣。江南江北牡丹过，肠断春归客未归。
介亭
作者：孙觉
朝代：宋

真人昔未起，奔鹿骇四方。
连延天目山，两乳百里长。
有地跨江海，无种生侯王。
中宵燎穹旻，列石表坛场。
朱旗大梁野，英气吞八荒。
寥寥百年后，故物亦已亡。
所余彼巉岩，峰巅屹相望。
主人承明老，星斗工文章。
筑亭紫霄上，坐客苍株旁。
攀云弄明月，晓星生扶桑。
禹山隔波涛，简书永埋藏。
愿逢希夷使，水土还故常。
介亭
作者：孙觉
朝代：宋

真人昔未起，奔鹿骇四方。连延天目山，两乳百里长。有地跨江海，无种生侯王。中宵燎穹旻，列石表坛场。朱旗大梁野，英气吞八荒。寥寥百年后，故物亦已亡。所馀彼巉岩，峰巅屹相望。主人承明老，星斗工文章。筑亭紫霄上，坐客苍株旁。攀云弄明月，晓星生扶桑。禹山隔波涛，简书永埋藏。愿逢希夷使，水土还故常。
初至汤泉
作者：孙觉
朝代：宋

川谷閟深阻，天时正莽苍。聊同不速客，来浴自然汤。茂宰蔼休政，道人栖净坊。恍如登十地，热恼顿清凉。
初至汤泉
作者：孙觉
朝代：宋

川谷閟深阻，天时正莽苍。
聊同不速客，来浴自然汤。
茂宰蔼休政，道人栖凈坊。
怳如登十地，热恼顿清凉。
句
作者：孙觉
朝代：宋

千里暮山横紫翠，一钩新月破黄昏。儿童窃食不知禁，格磔山禽满院飞。
句·其一
作者：孙觉
朝代：宋

千里暮山横紫翠，一鈎新月破黄昏。
句·其一
作者：孙觉
朝代：宋

千里暮山横紫翠，一钩新月破黄昏。
句·其二
作者：孙觉
朝代：宋

儿童窃食不知禁，格磔山禽满院飞。
因览蓬莱观雪唱和谨成二首
作者：孙觉
朝代：宋

重湖复岭去连延，氛霭消沈雪后天。缥缈三山浮海上，参差群玉露峰巅。使君宴集仍侵晓，迁客登临欲判年。洒落尘怀对清绝，向来身世两翛然。蓬莱高阁与天同，雪过栏干万里空。湖海乍惊银汉落，乾坤都在玉壶中。扁舟漾漾思乘月，病骨飘飘欲御风。辄莫画图传北阙，承明人更出江东。
因览蓬莱观雪唱和谨成二首·其一
作者：孙觉
朝代：宋
体裁：七言律诗

重湖复岭去连延，氛霭消沈雪后天。缥缈三山浮海上，参差群玉露峰巅。使君宴集仍侵晓，迁客登临欲判年。洒落尘怀对清绝，向来身世两翛然。
因览蓬莱观雪唱和谨成二首·其二
作者：孙觉
朝代：宋

蓬莱高阁与天同，雪过栏干万里空。湖海乍惊银汉落，乾坤都在玉壶中。扁舟漾漾思乘月，病骨飘飘欲御风。辄莫画图传北阙，承明人更出江东。
因览蓬莱观雪唱和谨成二首·其二
作者：孙觉
朝代：宋

蓬莱高阁与天同，雪过栏干万里空。
湖海乍惊银汉落，干坤都在玉壶中。
扁舟漾漾思乘月，病骨飘飘欲御风。
辄莫画图传北阙，承明人更出江东。
存目
作者：孙觉
朝代：宋

诗题：寄墨首句：徂徕无老松。
客有传朝议欲以子瞻使高丽大臣有惜其去者白罢之作诗以纪其事
作者：孙觉
朝代：宋
体裁：七言律诗

文章异域有知音，鸭绿差池一醉吟。颖士声名动倭国，乐天辞笔过鸡林。节髦零落毡吞雪，辩舌纵横印佩金。奉使风流家世事，几随浪拍海东岑。
寄黄山故人
作者：孙觉
朝代：宋
体裁：七言律诗

鬓毛黑漆面如丹，曾待亲舆作长官。天禄雠书身长大，江都入梦涕涟澜。窗中山色经秋瘦，枕底溪声入夜寒。三十六峰应好在，何年更得上楼看。
显之禅老许以草庵见处作诗以约之
作者：孙觉
朝代：宋
体裁：七言律诗

汨汨尘劳不自堪，驼裘鞭马度晴岚。洞天窅窕清都邃，神水歊蒸翠釜涵。列岫过霜仍晻暧，双松迎腊正骖驔。此心久已蒙师指，更许山中为结庵。
杂诗呈逢原
作者：孙觉
朝代：宋
体裁：古风

鸿雁最知时，未逃罗与网。不能忘稻粱，千里安得往。鸣蜩腹空虚，见喙因其响。丹凤穴九霄，虞人常梦想。
次韵秦少游
作者：孙觉
朝代：宋

青发从游各白袍，老来邂逅更陶陶。尺书继月传双鲤，相见何时咏百劳。谏草十年聊阁笔，坐棠三郡不更刀。灵崖泺水堪行乐，时事纷纷剧猬毛。
次韵秦少游
作者：孙觉
朝代：宋

青髮从游各白袍，老来邂逅更陶陶。
尺书继月传双鲤，相见何时咏百劳。
谏草十年聊阁笔，坐棠三郡不更刀。
灵崖泺水堪行乐，时事纷纷剧猬毛。
游龙洞
作者：孙觉
朝代：宋

侧径萦纡入杳冥，神镵鬼凿路岩扃。天悬乳石婴华盖，壁隐莓苔矗翠屏。九道寒江云外白，一池阳井雪中青。还同康乐登临海，可共羊何笔不停。
游龙洞
作者：孙觉
朝代：宋

侧径萦纡入杳冥，神镵鬼凿路岩扃。
天悬乳石婴华盖，壁隠莓苔矗翠屏。
九道寒江云外白，一池阳井雪中青。
还同康乐登临海，可共羊何笔不停。
登集仙台
作者：孙觉
朝代：宋

海风吹清秋，林叶飒已落。山巅出高台，隐隐在寥廓。宾从果幽期，层轩瞰郊郭。鸣驺应崖谷，篮舆转林薄。兹地已荒凉，兹人故冥寞。文识都未磨，山川恍如昨。画屏见群峰，浓淡正参错。烟云下卷舒，欻若搴翠幕。莲开碧扶疏，眉修清绰约。长松不知年，拔起立旁礴。群龙上空虚，奋怒争拿攫。丛篁与延蔓，斤斧聊疏削。深或翳虫蛇，暮唯栖鸟雀。两楠最潇洒，前轩宜所托。枝干晚青青，几冒风霜恶。更怜山下人，偏得山中乐。种田灌山溪，却老斸山药。荣辱祇偶然，人生似蒲博。蹉跎缪轩冕，志尚本丘壑。欲学山前翁，收身及耕凿。
登集僊台
作者：孙觉
朝代：宋

海风吹清秋，林叶飒已落。
山巅出高台，隠隠在寥廓。
宾从果幽期，层轩瞰郊郭。
鸣驺应崖谷，篮舆转林薄。
兹地已荒凉，兹人故冥寞。
文识都未磨，山川恍如昨。
画屏见群峰，浓淡正参错。
烟云下卷舒，欻若搴翠幕。
莲开碧扶疏，眉修清绰约。
长松不知年，拔起立旁礴。
群龙上空虚，奋怒争拏攫。
丛篁与延蔓，斤斧聊疏削。
深或翳虫蛇，暮唯栖鸟雀。
两楠最潇洒，前轩宜所託。
枝干晚青青，几冒风霜恶。
更怜山下人，偏得山中乐。
种田灌山溪，却老斸山药。
荣辱祇偶然，人生似蒲博。
蹉跎缪轩冕，志尚本丘壑。
欲学山前翁，收身及耕凿。
过六合水亭怀裴博士
作者：孙觉
朝代：宋
体裁：五言律诗

昔同裴博士，酌酒俯庭柯。晚岫潭潭碧，风池瑟瑟波。苍崖遗老没，白首故人过。转眄成陈迹，劳生可奈何。
题召伯斗野亭
作者：孙觉
朝代：宋

淮海无林邱，旷泽千里平。一渠闲防潴，物色故不清。老僧喜穿筑，北户延朱甍。檐楯斗杓落，帘帏河汉倾。平湖杳无涯，湛湛春波生。结缆嗟已晚，不见芙蓉城。尚想紫芡盘，明珠出新烹。平生有微尚，一舟聊寄行。遇胜辄偃蹇，霜须刷澄明。可待齿牙豁，归欤谢浮荣。
题召伯斗野亭
作者：孙觉
朝代：宋

淮海无林邱，旷泽千里平。
一渠闲防潴，物色故不清。
老僧喜穿筑，北户延朱甍。
檐楯斗杓落，帘帏河汉倾。
平湖杳无涯，湛湛春波生。
结缆嗟已晚，不见芙蓉城。
尚想紫芡盘，明珠出新烹。
平生有微尚，一舟聊寄行。
遇胜辄偃蹇，霜鬚刷澄明。
可待齿牙豁，归欤谢浮荣。
题范公堂
作者：孙觉
朝代：宋
体裁：古风

萧萧狱曹掾，有堂名范公。岁月益已久，父老传清风。维时狴牢下，枉直情毕通。太守异趣舍，挺然不回从。事事争救之，粉屏记其终。殆公三年归，字满无所容。官小俸禄薄，家居率穷空。卖马以自给，徒行气弥充。后公在朝廷，搢绅伏其忠。三黜坐正谏，流离成老翁。我欲绘公像，置祠狱官中。公名塞天壤，文字未易工。不若揭以榜，因之晓愚蒙。后来仰高山，相与传无穷。
题阎求仁虚乐亭
作者：孙觉
朝代：宋

禅房幽构径弯环，噪鹊鸣鸠尽日闲。隐几冥濛超物表，画图彷佛见林间。褰帘云吐池中月，岸帻天横竹外山。秋兴已阑成丽句，板舆时此慰慈颜。
题阎求仁虚乐亭
作者：孙觉
朝代：宋

禅房幽构径弯环，噪鹊鸣鸠尽日闲。
隠几冥蒙超物表，画图彷佛见林间。
褰帘云吐池中月，岸帻天横竹外山。
秋兴已阑成丽句，板舆时此慰慈颜。
句
作者：孙谔
朝代：宋

秋空独见周王庙，夜月犹悬蜀将营。
句
作者：孙谔
朝代：宋

竹林藏月读书家。
文州
作者：孙谔
朝代：宋
体裁：七言绝句

烟笼合处日华明，龙女山横拥郡城。番马远随流水至，边人高入白云耕。
资圣院
作者：孙谔
朝代：宋
体裁：五言绝句

四山藏一寺，方丈压诸峰。回首坐禅处，白云深几重。
赠僧道澄
作者：孙谔
朝代：宋
体裁：七言绝句

闻说虞山有道澄，白云深处不闻扃。自言古佛何为者，只是无心一老僧。
题江滨驿
作者：孙谔
朝代：宋

渡江始至长江县，返照雨余村落明。
此地曾经诗客到，九秋风月至今清。
题江滨驿
作者：孙谔
朝代：宋

渡江始至长江县，返照雨馀村落明。此地曾经诗客到，九秋风月至今清。
江纂墓碑
作者：孙起卿
朝代：宋

家有占冢碑，近自田家获。
藏之五六年，未甚见省录。
古苔侵文理，封结殆莫识。
偶然嗟其穷，一一为磨剔。
始若漫无文，细寻适可读。
文云晋江纂，长夜垂兹刻。
贞石殊不用，块然但埏埴。
合葬无别铭，背面书反覆。
一字不涉华，本枝记明白。
二父遂兼书，于逌乃宗嫡。
考诸晋史篇，真是小出入。
字画亦险劲，然不类镌斲。
汉魏尚丰碑，兹独何褊迫。
岂时丁丧乱，不暇如品式。
于时义熙季，处次实庚戌。
五胡剖中原，典午窜南极。
苟简理宜尔，宁诒不孝责。
审订既照然，疑去喜自适。
历年七百余，瞥尔驹过隙。
名节苟不传，埃化先瓦石。
寘兹当眼前，用代铭几席。
江纂墓碑
作者：孙起卿
朝代：宋

家有古冢碑，近自田家获。
藏之五六年，未甚见省录。
古苔侵文理，封结殆莫识。
偶然嗟其穷，一一为磨剔。
始若漫无文，细寻适可读。
文云晋江纂，长夜垂兹刻。
贞石殊不用，块然但埏埴。
合葬无别铭，背面书反覆。
一字不涉华，本枝记明白。
二父遂兼书，于逌乃宗嫡。
考诸晋史篇，真是小出入。
字画亦崄劲，然不类镌斲。
汉魏尚丰碑，兹独何褊迫。
岂时丁丧乱，不暇如品式。
于时义熙季，处次实庚戌。
五胡剖中原，典午窜南极。
苟简理宜尔，宁诒不孝责。
审订既昭然，疑去喜自适。
历年七百余，瞥尔驹过隙。
名节苟不传，埃化先瓦石。
寘兹当眼前，用代铭几席。
江纂墓碑
作者：孙起卿
朝代：宋

家有古冢碑，近自田家获。藏之五六年，未甚见省录。古苔侵文理，封结殆莫识。偶然嗟其穷，一一为磨剔。始若漫无文，细寻适可读。文云晋江纂，长夜垂兹刻。贞石殊不用，块然但埏埴。合葬无别铭，背面书反覆。一字不涉华，本枝记明白。二父遂兼书，于逌乃宗嫡。考诸晋史篇，真是小出入。字画亦崄劲，然不类镌斲。汉魏尚丰碑，兹独何褊迫。岂时丁丧乱，不暇如品式。于时义熙季，处次实庚戌。五胡剖中原，典午窜南极。苟简理宜尔，宁诒不孝责。审订既昭然，疑去喜自适。历年七百馀，瞥尔驹过隙。名节苟不传，埃化先瓦石。寘兹当眼前，用代铭几席。
句
作者：孙载
朝代：宋

地据淮西尽，江吞石壁宽。云梦南州富物华。
句·其一
作者：孙载
朝代：宋

地据淮西尽，江吞石壁宽。
句·其二
作者：孙载
朝代：宋

云梦南州富物华。
景泰禅阁
作者：孙载
朝代：宋

二山环合壁相重，禅阁攲危杳霭中。云塔孤标淩绝巘，石楼双峙耸晴空。灵泉冷透千岩翠，古木阴生万壑风。自笑尘劳促归思，懒将身世问禅翁。
景泰禅阁
作者：孙载
朝代：宋

二山环合壁相重，禅阁欹危杳霭中。
云塔孤标凌绝巘，石楼双峙耸晴空。
灵泉冷透千岩翠，古木阴生万壑风。
自笑尘劳促归思，懒将身世问禅翁。
葛仙洞
作者：孙载
朝代：宋

九载功成驾鹤骈，空遗丹灶冷无烟。衣冠昔日犹埋冢，鸡犬当时亦上天。高步瑶池观日月，几经沧海变桑田。可怜黄野归来晚，留与人间作地仙。
葛仙洞
作者：孙载
朝代：宋

九载功成驾鹤骈，空遗丹竈冷无烟。
衣冠昔日犹埋冢，鸡犬当时亦上天。
高步瑶池观日月，几经沧海变桑田。
可怜黄野归来晚，留与人间作地仙。
题中阁
作者：孙载
朝代：宋

中阁犹追旧寺名，凌虚阑槛拂云平。
烟迷勾漏烧丹竈，雨杂尚书旧履声。
泉水几年明鑑曲，甽田一日布枰。
却收谢客寻山屐，且共禅师语此生。
题中阁
作者：孙载
朝代：宋

中阁犹追旧寺名，淩虚阑槛拂云平。烟迷勾漏烧丹灶，雨杂尚书旧履声。泉水几年明鉴曲，圳田一日布□枰。却收谢客寻山屐，且共禅师语此生。
刘僊石诗
作者：孙迈
朝代：宋
体裁：五言律诗

珍重标前史，名教万古存。谁知刘越石，便是洞天门。变化终□测，神仙未易论。后人采扣处，白石又黄昏。
游齐山寺寻陈鸿断碑
作者：孙迈
朝代：宋
体裁：七言律诗

万木参天绕寺篱，一声孤磬彻江湄。楼边已失陈鸿记，亭上犹存杜牧诗。细雨乍经岩溜响，嫩苔长积石桥危。知予好古心常切，僧与前山觅断碑。
简寂观作
作者：孙迈
朝代：宋
体裁：五言绝句

松接朝天路，钟闻贾客船。醮坛秋有月，丹井古无泉。
题义门胡氏华林书院
作者：孙迈
朝代：宋
体裁：七言律诗

浔阳风景接洪都，传说胡君四世居。诗句满朝皆诵咏，君王旌孝表门闾。数闻过客谈多惠，几欲凭僧去借书。若把公卿名刻石，共瞻驷马慕相如。
齐山僧舍
作者：孙迈
朝代：宋

竹密通幽径，桥横逐涧斜。
阴崖耸圭璧，古蔓引龙蛇。
寺僻虚僧磬，亭荒足兔罝。
紫微今不见，着意采黄花。
见旧题·其一
作者：孙迪
朝代：宋

一别名山十五年，宦情羁思两茫然。
故人半作纍纍冢，只有苍官立道边。
见旧题·其二
作者：孙迪
朝代：宋

髀肉消磨马上鞍，尘砂满眼路漫漫。
不须更障西风扇，为酌崖泉一洗看。
过惠山皞老试茶二首·其一
作者：孙迪
朝代：宋

萧萧阿兰若，桑苎有故家。
佛屋倚高寒，僧蹊抱欹斜。
殷勤泉下客，流落瘴海涯。
蜑酒压梨楂，蛮烹啖蝇蛇。
光洁镜一奁，影照空自嗟。
老僧荐茗粥，芳鲜凝露华。
驱除鼻中雷，扫尽眼界花。
飘飘思凌云，摄身上苍霞。
过惠山皞老试茶二首·其二
作者：孙迪
朝代：宋

战尘霾汉天，猎火焮尘地。
一筇遗垢氛，步入青莲寺。
耽耽九龙盘，一壑埋老翠。
倚天松骨大，粘碧苔𩬊细。
道人本臞儒，得法妙出世。
胸中万斛泉，洗尽蔬笋气。
天风吹泠泠，助我鸣鼓吹。
名为不二门，声音作佛事。
赏梅佳什既不得陪从又莫获少留深以为恨辄赓严韵酬叙
作者：孙逸
朝代：宋

郡务装怀日晷催，东园未睹一枝梅。从容后赏输先见，汩没尘劳恨阻陪。待雪最宜寒艳坼，迎春会有暗香来。怅然归棹匆匆去，徒使临风忆共杯。
赏梅佳什既不得陪从又莫获少留深以为恨辄赓严韵酬叙
作者：孙逸
朝代：宋

郡务装怀日晷催，东园未睹一枝梅。
从容后赏输先见，汩没尘劳恨阻陪。
待雪最宜寒艷坼，迎春会有暗香来。
怅然归棹匆匆去，徒使临风忆共杯。
南乡子·春闺
作者：孙道绚
朝代：宋

晓日压重檐，斗帐春寒起来忺。天气困人梳洗懒，眉尖，淡画春山不喜添。
闲把绣丝挦，认得金针又倒拈。陌上游人归也未？恹恹，满院杨花不卷帘。
句
作者：孙道绚
朝代：宋

别墅苍烟萦古木，寒溪白浪捲轻沙。大虚万籁息，人散一帘斜。
句·其一
作者：孙道绚
朝代：宋

别墅苍烟萦古木，寒溪白浪捲轻沙。
句·其二
作者：孙道绚
朝代：宋

大虚万籁息，人散一帘斜。
如梦令·宫词
作者：孙道绚
朝代：宋
体裁：词

翠擘红蕉影乱。月上朱栏一半。风自碧空来，吹落歌珠一串。不见。不见。人被绣帘遮断。
如梦令（宫词）
作者：孙道绚
朝代：宋
体裁：词

翠柏红蕉影乱。月上朱栏一半。风自碧空来，吹落歌珠一串。不见。不见。人被绣帘遮断。
少年游·葛氏侄女子告归，作少年游送之
作者：孙道绚
朝代：宋

雨晴云敛，烟花澹荡，遥山凝碧。驱车问征路，赏春风南陌。正雨后、梨花幽艳白。悔匆匆、过了寒食。归家渐春暮，探酴醾消息。
少年游（葛氏侄女子告归，作少年游送之）
作者：孙道绚
朝代：宋
体裁：词

雨晴云敛，烟花澹荡，遥山凝碧。驱车问征路，赏春风南陌。
正雨后、梨花幽艳白。悔匆匆、过了寒食。归家渐春暮，探酴醿消息。
忆秦娥·秋寂寞
作者：孙道绚
朝代：宋
体裁：词

秋寂寞。秋风夜雨伤离索。伤离索。老怀无奈，泪珠零落。故人一去无期约。尺书忽寄西飞鹤。西飞鹤。故人何在，水村山郭。
忆秦娥·秋寂寞
作者：孙道绚
朝代：宋
体裁：词

秋寂寞。
秋风夜雨伤离索。
伤离索。
老怀无奈，泪珠零落。
故人一去无期约。
迟书忽寄西飞鹤。
西飞鹤。
故人何在，水村山郭。
清平乐·雪
作者：孙道绚
朝代：宋
体裁：词

悠悠扬扬。做尽轻模样。半夜萧萧窗外响。多在梅边竹上。朱楼向晓帘开。六花片片飞来。无奈熏炉烟雾，腾腾扶上金钗。
清平乐·雪
作者：孙道绚
朝代：宋
体裁：词

悠悠飏飏。做尽轻模样。半夜萧萧窗外响。多在梅边竹上。
朱楼向晓帘开。六花片片飞来。无奈熏炉烟雾，腾腾扶上金钗。
滴滴金·月光飞入林前屋
作者：孙道绚
朝代：宋
体裁：词

月光飞入林前屋。
风策策，度庭竹。
夜半江城击柝声，动寒梢栖宿。
等闲老去年华促。
只有江梅伴幽独。
梦绕夷门旧家山，恨惊回难续。
滴滴金·梅
作者：孙道绚
朝代：宋

月光飞入林前屋。风策策，度庭竹。夜半江城击柝声，动寒梢栖宿。等闲老去年华促，只有江梅伴幽独。梦绕夷门旧家山，恨惊回难续。
滴滴金·梅
作者：孙道绚
朝代：宋
体裁：词

月光飞入林前屋。风策策，度庭竹。夜半江城击柝声，动寒梢栖宿。等闲老去年华促，祗有江梅伴幽独。梦绕夷门旧家山，恨惊回难续。
菩萨蛮
作者：孙道绚
朝代：宋
体裁：词

阑干六曲天围碧。松风亭下梅初白。腊尽见春回。寒梢花又开。曲琼闲不卷。沈燎看星转。凝伫小徘徊。云间征雁来。
菩萨蛮·栏干六曲天围碧
作者：孙道绚
朝代：宋
体裁：词

栏干六曲天围碧。松风亭下梅初白。腊尽见春回。寒梢花又开。曲琼闲不卷。沈燎看星转。凝伫小徘徊。云间征雁来。
醉思仙（寓居妙湛悼亡作此）
作者：孙道绚
朝代：宋
体裁：词

晚霞红。看山迷暮霭，烟暗孤松。动翩翩风袂，轻若惊鸿。心似鉴，鬓如云，弄清影，月明中。谩悲凉，岁冉冉，蕣华潜改衰容。前事销凝久，十年光景匆匆。念云轩一梦，回首春空。彩凤远，玉箫寒，夜悄悄，恨无穷。叹黄尘久埋玉，断肠挥泪东风。
醉蓬莱·力修宝学贤表宴胡明仲侍郎，遣歌姬来乞词，作醉蓬莱令歌之
作者：孙道绚
朝代：宋

看鸥翻波溅，蘋末风轻，水轩消暑。云叠奇峰，破桐阴亭午。列岫连环，溜泉鸣玉，对幅巾芒屦。况有清时，风流故人，剧谈挥麈。才冠一时，论高两汉，书扇豪踪，吐凤辞语。昼锦归来，庆长年老母。且尽绿尊，莫怀归兴，听扇歌高举。会见登庸，泥封诏下，促朝天去。
醉蓬莱·看鸥翻波溅
作者：孙道绚
朝代：宋
体裁：词

看鸥翻波溅，苹末风轻，水轩消暑。云叠奇峰，破桐阴亭午。列岫连环，溜泉鸣玉，对幅巾芒履。况有清时，风流故人，剧谈挥麈。才冠一时，论高两汉，书扇豪踪，吐凤辞语。昼锦归来，庆长年老母。且尽绿尊，莫怀归兴，听扇歌高举。会见登庸，泥封诏下，促朝天去。
吕城谒祖庙
作者：孙邦
朝代：宋
体裁：七言律诗

吾祖持兵镇此都，投身九死定全吴。一朝流矢中眸子，千载忠魂列霸图。墓木但遗枫合抱，庙庭还有像完躯。英雄未必输张许，青史功名定有无。
和史经
作者：孙邦
朝代：宋

渊明遇佳趣，欲辩每忘言。道安对胜士，高论矜弥天。斯人已往不可得，悠悠俗驾徒争先。梦尸梦秽了不悟，宁论掷足与裸颠。虽知香臭在得丧，一朝十获岁九迁。谁能休沐过僧语，聊问我林仍我泉。贤哉令尹得此趣，颇厌世味如荤膻。学人荐取妙香句，莫学大珠空饭眠。宅侧造猪栏，正坐贪秽免。巷中堆马粪，而以清贵显。二事大不侔，其眼乃能辨。吾徒与衲子，相去夫何远。祇恐无鼻孔，当知系所践。勿谓一瓣香，便解生一善。居心苟不净，探洗谩卢扁。要令登此堂，摩诘失其□。深入不二门，诸臭雪见睍。湛然方寸间，众妙来烟篆。香销本无事，风静云回卷。当年杜陵老，所造宜不浅。夜宿赞公房，习气元未殄。沉忧觉清梦，岂念世路蹇。猪栏马粪辈，皆预公卿选。泥涂布渠巷，欲往伤吾跣。所以闻妙香，慨叹独辗转。此香为谁来，知落处者鲜。何如被蒙头，熟寐一觉遣。
和史经·其一
作者：孙邦
朝代：宋

渊明遇佳趣，欲辩每忘言。
道安对胜士，高论矜弥天。
斯人已往不可得，悠悠俗驾徒争先。
梦尸梦秽了不悟，宁论掷足与裸颠。
虽知香臭在得丧，一朝十获岁九迁。
谁能休沐过僧语，聊问我林仍我泉。
贤哉令尹得此趣，颇厌世味如荤羶。
学人荐取妙香句，莫学大珠空饭眠。
和史经·其一
作者：孙邦
朝代：宋

渊明遇佳趣，欲辩每忘言。道安对胜士，高论矜弥天。斯人已往不可得，悠悠俗驾徒争先。梦尸梦秽了不悟，宁论掷足与裸颠。虽知香臭在得丧，一朝十获岁九迁。谁能休沐过僧语，聊问我林仍我泉。贤哉令尹得此趣，颇厌世味如荤膻。学人荐取妙香句，莫学大珠空饭眠。
和史经·其二
作者：孙邦
朝代：宋

宅侧造猪栏，正坐贪秽免。巷中堆马粪，而以清贵显。二事大不侔，其眼乃能辨。吾徒与衲子，相去夫何远。祇恐无鼻孔，当知系所践。勿谓一瓣香，便解生一善。居心苟不净，探洗谩卢扁。要令登此堂，摩诘失其□。深入不二门，诸臭雪见睍。湛然方寸间，众妙来烟篆。香销本无事，风静云回卷。当年杜陵老，所造宜不浅。夜宿赞公房，习气元未殄。沉忧觉清梦，岂念世路蹇。猪栏马粪辈，皆预公卿选。泥涂布渠巷，欲往伤吾跣。所以闻妙香，慨叹独辗转。此香为谁来，知落处者鲜。何如被蒙头，熟寐一觉遣。
和史经·其二
作者：孙邦
朝代：宋

宅侧造猪栏，正坐贪秽免。
巷中堆马粪，而以清贵显。
二事大不侔，其眼乃能辨。
吾徒与衲子，相去夫何远。
祇恐无鼻孔，当知系所践。
勿谓一瓣香，便解生一善。
居心苟不凈，探洗谩卢扁。
要令登此堂，摩诘失其□。
深入不二门，诸臭雪见睍。
湛然方寸间，众妙来烟篆。
香销本无事，风静云回卷。
当年杜陵老，所造宜不浅。
夜宿赞公房，习气元未殄。
沉忧觉清梦，岂念世路蹇。
猪栏马粪辈，皆预公卿选。
泥涂布渠巷，欲往伤吾跣。
所以闻妙香，慨叹独辗转。
此香为谁来，知落处者鲜。
何如被蒙头，熟寐一觉遣。
唐氏林亭
作者：孙邦
朝代：宋

华屋沈沈野外居，茂林清荫绕门闾。
移花植果心无事，抱子弄孙欢有余。
闲过西畴观刈穫，懒寻南郭命巾车。
问君为圃嗟予晚，便拟归休学二疏。
唐氏林亭
作者：孙邦
朝代：宋

华屋沈沈野外居，茂林清荫绕门闾。移花植果心无事，抱子弄孙欢有馀。闲过西畴观刈穫，懒寻南郭命巾车。问君为圃嗟予晚，便拟归休学二疏。
白莲堂
作者：孙邦
朝代：宋

大智西归不肯回，只今莲社喜重开。会中独有遗民在，十五年间两度来。心地白莲俱有种，要须功德水方开。因师一语千花现，人各始知来处来。
白莲堂·其一
作者：孙邦
朝代：宋
体裁：七言绝句

大智西归不肯回，只今莲社喜重开。会中独有遗民在，十五年间两度来。
白莲堂·其二
作者：孙邦
朝代：宋
体裁：七言绝句

心地白莲俱有种，要须功德水方开。因师一语千花现，人各始知来处来。
绿筠轩
作者：孙邦
朝代：宋

年来宦拙喜跻攀，门枕溪流四面山。时过邻僧话浮世，一轩长对此君闲。
绿筠轩
作者：孙邦
朝代：宋

年来宦拙喜跻攀，门枕溪流四面山。
时过隣僧话浮世，一轩长对此君闲。
罗浮即景
作者：孙钦臣
朝代：宋

巨鰲掀钓去，何代泛蓬瀛。
百里风光积，崇朝香气横。
盘根争耸拔，峻岭共峥嵘。
伞盖千重出，笙竽万籁声。
望高南镇越，势远北归溟。
涧险难穷路，花多不记名。
寒流飞白练，怪石迭苍琼。
雨向山腰下，云从洞口生。
乔松随岁古，异卉逐时荣。
近逼天风冷，遥瞻海日明。
淡烟轻纠素，修蔓密垂缨。
泉涌知无尽，崖危讶欲倾。
深沈宜造化，顷刻变阴晴。
游客逢岩住，归僧带月行。
更寻应有分，再到已忘情。
但恐看难遍，须知画不成。
惜哉居绝域，不得视公卿。
罗浮即景
作者：孙钦臣
朝代：宋

巨鳌掀钓去，何代泛蓬瀛。百里风光积，崇朝香气横。盘根争耸拔，峻岭共峥嵘。伞盖千重出，笙竽万籁声。望高南镇越，势远北归溟。涧险难穷路，花多不记名。寒流飞白练，怪石叠苍琼。雨向山腰下，云从洞口生。乔松随岁古，异卉逐时荣。近逼天风冷，遥瞻海日明。淡烟轻纠素，修蔓密垂缨。泉涌知无尽，崖危讶欲倾。深沈宜造化，顷刻变阴晴。游客逢岩住，归僧带月行。更寻应有分，再到已忘情。但恐看难遍，须知画不成。惜哉居绝域，不得视公卿。
三高祠·江东步兵
作者：孙锐
朝代：宋
体裁：七言绝句

秋风不为紫鲈香，适志徒劳梦水乡。惟是此生一杯酒，宦情无日不沧浪。
三高祠·甫里先生
作者：孙锐
朝代：宋

数顷荒田负郭耕，笔床茶灶看锄云。一琖清泉荐秋菊，不知何处吊参军。
三高祠·甫里先生
作者：孙锐
朝代：宋

数顷荒田负郭耕，笔床茶灶看锄云。一盏清泉荐秋菊，不知何处吊参军。
三高祠·甫里先生
作者：孙锐
朝代：宋

数顷荒田负郭耕，笔床茶竈看锄云。
一琖清泉荐秋菊，不知何处弔参军。
三高祠·鸱夷子皮
作者：孙锐
朝代：宋

苎萝仙子总无双，一棹烟波气未降。
如何铸像劳臣节，却是吴江非越江。
三高祠·鸱夷子皮
作者：孙锐
朝代：宋
体裁：七言绝句

苧萝仙子总无双，一棹烟波气未降。如何铸像劳臣节，却是吴江非越江。
上元夜送沈伯时赴南康山长
作者：孙锐
朝代：宋

十载从游吾道南，山斋苜蓿澹于甘。飞鱼想得三台兆，待雪空余□丈函。席冷几番驯白鹿，罗传此夜赋黄柑。太平不日经筵召，好把鳞书早晚探。
上元夜送沈伯时赴南康山长
作者：孙锐
朝代：宋

十载从游吾道南，山斋苜蓿澹于甘。飞鱼想得三台兆，待雪空馀□丈函。席冷几番驯白鹿，罗传此夜赋黄柑。太平不日经筵召，好把鳞书早晚探。
云长公赞
作者：孙锐
朝代：宋
体裁：古风

千载人，百世士。知正统，明大义。汉丞相，蜀先主。同公心，烛三光。为岳渎，为星云。今不死，髯将军。
云长公赞
作者：孙锐
朝代：宋

千载人，百世士。知正统，明大义。汉丞相，蜀先主。同公心，烛三光。为岳瀆，为星云。今不死，髯将军。
从军行
作者：孙锐
朝代：宋
体裁：五言绝句

边笳动地吹，铁衣寒未卸。壮士冢累累，骨香千载下。
从军行
作者：孙锐
朝代：宋

边笳动地吹，铁衣寒未卸。
壮士冢纍纍，骨香千载下。
兵火
作者：孙锐
朝代：宋

胡马倏南侵，羶尘夜犯心。
丧鱼索枯肆，倒屣问焦琴。
狼烟乘惨势，鬼燐带愁吟。
庐舍人无几，还家何处寻。
兵火
作者：孙锐
朝代：宋
体裁：五言律诗

胡马倏南侵，膻尘夜犯心。丧鱼索枯肆，倒屣问焦琴。狼烟乘惨势，鬼燐带愁吟。庐舍人无几，还家何处寻。
四景图 其三 平湖秋月
作者：孙锐
朝代：宋

月浸寒泉凝不流，棹歌何处泛归舟。白蘋红蓼西风里，一色湖光万顷秋。
四景图 其二 禅院风荷
作者：孙锐
朝代：宋

碧筒注酒晚风凉，浇得新诗字字香。吟罢临风开佛座，撚花笑指浴鸳鸯。
四景图·仙矶晴雪
作者：孙锐
朝代：宋
体裁：七言绝句

湖天雪景弄朝晖，清彻如云散雨衣。肌骨已随云影去，玄真仙代竟忘归。
四景图·平湖秋月
作者：孙锐
朝代：宋

月浸寒泉凝不流，棹歌何处泛归舟。
白苹红蓼西风裏，一色湖光万顷秋。
四景图·平湖秋月
作者：孙锐
朝代：宋

月浸寒泉凝不流，棹歌何处泛归舟。白苹红蓼西风裹，一色湖光万顷秋。
四景图·禅院风荷
作者：孙锐
朝代：宋

碧筒注酒晚风凉，浇得新诗字字香。吟罢临风开佛座，捻花笑指浴鸳鸯。
四景图·荻塘柳影
作者：孙锐
朝代：宋
体裁：七言绝句

日出烟消春昼迟，柳条无力万丝垂。韶光新染鹅黄色，偏爱东风款款吹。
四景图·荻塘柳影
作者：孙锐
朝代：宋

日出烟消春昼迟，柳条无力万丝垂。韶光新染鹅黄色，偏爱东风款款吹。碧筒注酒晚风凉，浇得新诗字字香。吟罢临风开佛座，撚花笑指浴鸳鸯。月浸寒泉凝不流，棹歌何处泛归舟。白蘋红蓼西风里，一色湖光万顷秋。湖天雪景弄朝晖，清彻如云散雨衣。肌骨已随云影去，玄真仙代竟忘归。
四景图·荻塘柳影
作者：孙锐
朝代：宋

日出烟消春昼迟，柳条无力万丝垂。韶光新染鹅黄色，偏爱乐风款款吹。
孔明八阵石
作者：孙锐
朝代：宋
体裁：七言绝句

八阵图矶天下奇，无端变化出山时。要知抱膝南阳卧，早了三分一局棋。
寿杨广文六十解组南还时署邑篆事
作者：孙锐
朝代：宋
体裁：七言律诗

五载琴堂奏未央，乌纱紫绶鬓苍苍。三鳣已集弘农兆，五柳仍分彭泽芳。廉石一车归吏部，清风两袖付中郎。山间甲子君知否，好向关西卧夕阳。
得家书和陶渊明问来使作
作者：孙锐
朝代：宋
体裁：古风

我家平湖边，碧水豁清目。儿读谁氏书，庭开几株菊。绿笋可曾抽，银鱼想当馥。尔归语细君，涤圃秫须熟。
早朝
作者：孙锐
朝代：宋

烛光剑佩拥千官，载月临轩拜紫銮。
仙掌禁寒承露稳，天颜霁晓傍云看。
朝阳鸣凤谐宫律，沧海□鰲献羽翰。
咫尺圣明三舞蹈，报恩岂敢负弹冠。
早朝
作者：孙锐
朝代：宋
体裁：七言律诗

烛光剑佩拥千官，载月临轩拜紫銮。仙掌禁寒承露稳，天颜霁晓傍云看。朝阳鸣凤谐宫律，沧海□鳌献羽翰。咫尺圣明三舞蹈，报恩岂敢负弹冠。
杨学士廷秀过访
作者：孙锐
朝代：宋
体裁：六言诗

握手别君东渡，衔杯当我西归。少微星动百里，弹冠亦属忘机。
杨郡王还乡
作者：孙锐
朝代：宋
体裁：七言律诗

貤恩乘传别金銮，老大门楣翠凤冠。咫尺玉阶沾露后，尚方丹诏落云端。新谐甥舅瞻蒲璧，世笃明良洒紫翰。遥拜圣明归梓里，望风父老笑歌欢。
桑盘赠赵隠居
作者：孙锐
朝代：宋

湖南茅屋裏，避世隠墙东。
瀹茗知泉味，栽桑助女工。
高歌牛背笛，稳棹艇头风。
忆昔天随子，相逢乐在中。
桑磐赠赵隐居
作者：孙锐
朝代：宋

湖南茅屋裹，避世隐墙东。瀹茗知泉味，栽桑助女工。高歌牛背笛，称棹艇头风。忆昔天随子，相逢乐在中。
桑磐赠赵隐居
作者：孙锐
朝代：宋

湖南茅屋里，避世隐墙东。瀹茗知泉味，栽桑助女工。高歌牛背笛，稳棹艇头风。忆昔天随子，相逢乐在中。
殊胜院柬悟雪禅人
作者：孙锐
朝代：宋
体裁：七言律诗

百年萧寺古云间，五夜焚修昼掩关。雪岭衣传方丈室，虎丘石点可中山。天开罨黛成仙境，地接琉璃映佛颜。我亦挂冠为弟子，同参肯许是耕閒。
水调歌头·渔钓有遗逸
作者：孙锐
朝代：宋
体裁：词

渔钓有遗逸，天子宠元真。赐之奴仆，得随妫艳下神京。几度苹汀蓼岸，不问金钩无饵，谈笑取冰鳞。珍重主人意，名我曰樵青。肩兰桨，萦桂棹，出波津。凌虚上□□□，□□会群真。卸下绿蓑青笠，付与渔童收管，相与□红尘。归去又□□，同赏洞中春。
水调歌头·玄真子吟
作者：孙锐
朝代：宋

渔钓有遗逸，天子宠玄真。赐之奴仆，得随妫艳下神京。几度蘋汀蓼岸，不问金钩无饵，谈笑取冰鳞。珍重主人意，名我曰樵青。肩兰桨，萦桂棹，出波津。凌虚上□□□，□□会群真。卸下绿蓑青笠，付与渔童收管，相与□红尘。归去又□□，同赏洞中春。
水调歌头（玄真子吟）
作者：孙锐
朝代：宋

玄真子隐居江湖，自号烟波钓徒。肃宗赐之奴曰渔童，婢曰樵青。人问其故。曰：渔童使捧钓收纶，芦中鼓枻；樵青使苏兰薪桂，竹里煎茶。玄真既离苍波，游绮市，与群仙集于平湖。樵青，鄙女也，得随仙迹，暂至尘寰，情动于中而献之歌。渔钓有遗逸，天子宠玄真。赐之奴仆，得随嫣艳下神京。几度苹汀蓼岸，不问金钩无饵，谈笑取冰鳞。珍重主人意，名我曰樵青。肩兰桨，萦桂棹，出波津。凌虚上□□□，□□会群真。卸下绿蓑青笠，付与渔童收管，相与□红尘。归去又□□，同赏洞中春。
泊平望吊玄真子
作者：孙锐
朝代：宋

仙非胜地仙不升，地非仙迹地不灵。古今绝胜天下景，多为羽客梯云軿。松江之南平望驿，千古清名垂载籍。遗基废井虽不存，依旧湖光接天碧。我闻在昔张玄真，平生活计一钓纶。浮家泛宅戏人世，龟鱼为友蒹葭邻。故人分符刺苕水，东游历遍溪山美。翩然联璧至此乡，回视尘寰如敝屣。酒酣水戏身甚轻，席行水面同舟声。祥云瑞鹤歘然至，泛此凌空归太清。西塞山边飞白鹭，其间尽有朝元路。绿蓑平日恣遨游，何忍临岐弗相顾。争知万顷玻璃中，清都紫府遥相通。故来成此一奇事，欲将名姓传无穷。风帆过后沙鸟坠，灵迹虽存人不记。白蘋红蓼自争妍，谁识此为真福地。何人好事能挥金，结庐绘像湖之阴。寒泉一盏荐秋菊，往来不负诗人心。玄真今在天何处，独立河梁望飙驭。丹台玉籍若相容，携手乘风共归去。
泊平望吊玄真子
作者：孙锐
朝代：宋

仙非胜地仙不升，地非仙迹地不灵。古今绝胜天下景，多为羽客梯云軿。松江之南平望驿，千古清名垂载籍。遗基废井虽不存，依旧湖光接天碧。我闻在昔张玄真，平生活计一钓纶。浮家泛宅戏人世，龟鱼为友蒹葭邻。故人分符刺苕水，东游历遍溪山美。翩然联璧至此乡，回视尘寰如敝屣。酒酣水戏身甚轻，席行水面同舟声。祥云瑞鹤歘然至，泛此凌空归太清。西寒山边飞白鹭，其间尽有朝元路。绿蓑平日瓷遨游，何忍临岐弗相顾。争知万顷玻璃中，清都紫府遥相通。故来成此一奇事，欲将名姓传无穷。风帆过后沙鸟坠，灵迹虽存人不记。白苹红蓼自争妍，谁识此为真福地。何人好事能挥金，结庐绘像湖之阴。寒泉一盏荐秋菊，往来不负诗人心。玄真今在天何处，独立河梁望飚驭。丹台玉籍若相容，携手乘风共归去。
泊平望弔玄真子
作者：孙锐
朝代：宋

仙非胜地仙不昇，地非仙迹地不灵。
古今绝胜天下景，多为羽客梯云軿。
松江之南平望驿，千古清名垂载籍。
遗基废井虽不存，依旧湖光接天碧。
我闻在昔张玄真，平生活计一钓纶。
浮家泛宅戏人世，龟鱼为友蒹葭邻。
故人分符刺苕水，东游历遍溪山美。
翩然联璧至此乡，回视尘寰如敝屣。
酒酣水戏身甚轻，席行水面同舟声。
祥云瑞鹤然至，泛此凌空归太清。
西塞山边飞白鹭，其间尽有朝元路。
绿蓑平日恣遨游，何忍临岐弗相顾。
争知万顷玻璃中，清都紫府遥相通。
故来成此一奇事，欲将名姓传无穷。
风帆过后沙鸟坠，灵迹虽存人不记。
白苹红蓼自争妍，谁识此为真福地。
何人好事能挥金，结庐绘像湖之阴。
寒泉一盏荐秋菊，往来不负诗人心。
玄真今在天何处，独立河梁望飈驭。
丹台玉籍若相容，携手乘风共归去。
渔父词和玄真子
作者：孙锐
朝代：宋
体裁：词

平湖千顷浪花飞，春后银鱼霜更肥。菱叶饭，芦花衣，酒酣载月忙呼归。
渔父词渔父
作者：孙锐
朝代：宋

平湖千顷浪花飞。春後银鱼霜更肥。菱叶饭，芦花衣。酒酣载月忙呼归。
渔父词（和玄真子）
作者：孙锐
朝代：宋
体裁：词

平湖千顷浪花飞。春后银鱼霜更肥。菱叶饭，芦花衣。酒酣载月忙呼归。
湖中蚬蚌甚佳村妇调羹名曰水菜余珍嗜之作水
作者：孙锐
朝代：宋

春风一夜浪花起，大蚌小蚌浮江沚。渔蓑撒网唶嚄音，满载论斗不论斤。寄语庖厨煮白汤，脱壳击肉和椒浆。烂蒸鲜美波臣选，倾壶泼麵供早膳。调羹娘子善刀藏，尚方滋味何分辩。不须更说毳与皛，江南水菜人知少。总道奇哉君善烹，明日饷君君当扰。
湖中蚬蚌甚佳村妇调羹名曰水菜余珍嗜之作水羹吟
作者：孙锐
朝代：宋

春风一夜浪花起，大蚌小蚌浮江沚。渔蓑撒网唶嚄音，满载论斗不论斤。寄语庖厨煮白汤，脱壳击肉和椒浆。烂蒸鲜美波臣选，倾壶泼面供早膳。调羹娘子善刀藏，尚方滋味何分辩。不须更说毳与皛，江南水菜人知少。总道奇哉君善烹，明日饷君君当扰。
湖中蚬蚌甚佳村妇调羹名曰水菜余珍嗜之作水羹吟
作者：孙锐
朝代：宋

春风一夜浪花起，大蚌小蚌浮江沚。
渔蓑撒网唶嚄音，满载论斗不论斤。
寄语庖厨煮白汤，脱殻击肉和椒浆。
烂蒸鲜美波臣选，倾壶泼麵供早膳。
调羹娘子善刀藏，尚方滋味何分辩。
不须更说毳与皛，江南水菜人知少。
总道奇哉君善烹，明日饷君君当扰。
湖湄閒适二首
作者：孙锐
朝代：宋

荻花塘外老渔家，夜夜湖边倚钓槎。打起秋风鱼数尾，调羹尽可荐胡麻。推窗笑指浣溪纱，点点飞鸥拍浪沙。侬自有心禽解语，抛砖水激落天涯。
湖湄閒适二首·其一
作者：孙锐
朝代：宋
体裁：七言绝句

荻花塘外老渔家，夜夜湖边倚钓槎。打起秋风鱼数尾，调羹尽可荐胡麻。
湖湄閒适二首·其二
作者：孙锐
朝代：宋
体裁：七言绝句

推窗笑指浣溪纱，点点飞鸥拍浪沙。侬自有心禽解语，抛砖水激落天涯。
石湖别墅
作者：孙锐
朝代：宋
体裁：七言绝句

一水遥通西渡头，乱山零落树还稠。先生唱罢村田乐，戴月披蓑理钓舟。
耀武亭别周申团练
作者：孙锐
朝代：宋
体裁：七言律诗

湖光一片绮筵开，老矣将军去复来。漫说风尘轻似叶，岂教笳鼓动如雷。悲歌气喷三河少，武略功高八阵才。平望塞亭曾耀武，汉家空数单于台。
耀武亭别周申团练
作者：孙锐
朝代：宋

湖光一片绮筵开，老矣将军去復来。
漫说风尘轻似叶，岂教笳鼓动如雷。
悲歌气喷三河少，武略功高八阵才。
平望塞亭曾耀武，汉家空数单于台。
虏警
作者：孙锐
朝代：宋
体裁：古风

载将倾国尔为真，我梦扁舟作比邻。今日避兵真是梦，可知夙世有奇因。五湖烟水罨如画，鸱夷老子舍其下。千秋声气梦相通，此地居停尔当借。仙乎仙乎与世忘，何年归老耕閒堂。
过震泽别业次壁间韵
作者：孙锐
朝代：宋

一棹烟波震泽空，笔床茶灶满清风。桑磐自是君家味，何羡区区涪上翁。
过震泽别业次壁间韵
作者：孙锐
朝代：宋

一棹烟波震泽空，笔床茶灶满青风。桑磐自是君家味，何羡区区涪上翁。
过震泽别业次壁间韵
作者：孙锐
朝代：宋

一棹烟波震泽空，笔床茶竈满清风。
桑盘自是君家味，何羡区区涪上翁。
避虏入洞庭
作者：孙锐
朝代：宋
体裁：七言律诗

朔风一夜渡江村，北望云飞不忍言。仙隐老寻双橘柚，避秦人爱小桃源。烟波乱逐鸱夷舸，烽火遥腾马偾辕。闻道此山真福地，不知何处更离魂。
避虏入洞庭
作者：孙锐
朝代：宋

朔风一夜渡江村，北望云飞不忍言。
仙隠老寻双橘柚，避秦人爱小桃源。
烟波乱逐鸱夷舸，烽火遥腾马偾辕。
闻道此山真福地，不知何处更离魂。
长干送别
作者：孙锐
朝代：宋

君子于行东渡头，江村烟雨看眠鸥。秋风不借游山屐，客梦长呼问酒楼。八斗才怜新鹤发，十千囊尽敝貂裘。不须刎颈酬知己，一曲琵琶在远舟。
长干送别
作者：孙锐
朝代：宋

君子于行东渡头，江村烟雨看眠鸥。
秋风不借游山屐，客梦长呼问酒楼。
八斗才怜新鹤髮，十千囊尽敝貂裘。
不须刎颈酬知己，一曲琵琶在远舟。
长干送别
作者：孙锐
朝代：宋

君子于行乐渡头，江村烟雨看眠鸥。秋风不借游山屐，客梦长呼问酒楼。八斗才怜新鹤发，十千囊尽敝貂裘。不须刎劲酬知已，一曲琵琶在远舟。
雨阻秦溪宿马养拙林下
作者：孙锐
朝代：宋
体裁：五言律诗

棹入江村暮，扣门求友生。青衫新鹿梦，白发旧鸥盟。巷僻苔痕滑，林深鸟舌清。共寻物外味，溪上老渔声。
雨阻秦溪宿马养拙林下
作者：孙锐
朝代：宋

棹入江村暮，扣门求友生。
青衫新鹿梦，白髮旧鸥盟。
巷僻苔痕滑，林深鸟舌清。
共寻物外味，溪上老渔声。
东池
作者：孙锡
朝代：宋
体裁：五言律诗

一片沧州景，寒光湛碧流。有时双鲤跃，尽日采鸳浮。绿荇千丝密，红蕖万朵稠。琴尊约佳客，乘月泛归舟。
句
作者：孙锡
朝代：宋

句溪虽可鉴，未若宛溪清。
上天竺
作者：孙雄飞
朝代：宋
体裁：五言律诗

行穷湖上径，迤逦到林峦。地瘦马蹄涩，水清山骨寒。楼台栖树杪，钟磬闹云端。自笑利名役，未能来挂冠。
上天竺
作者：孙雄飞
朝代：宋

行穷湖上径，迤逦到林峦。
地瘦马蹄涩，水清山骨寒。
楼台栖树沙，钟磬闹云端。
自笑利名役，未能来挂冠。
灵隠莲峰堂
作者：孙雄飞
朝代：宋
体裁：五言律诗

堂开金色界，梵客为钩帘。山影碧侵座，水声清绕檐。粉云埋石脚，珠露泣松髯。终拟携孤笛，凭栏唤玉蟾。
钱塘感兴
作者：孙雄飞
朝代：宋

百年承袭地，和气媚芳尘。车马当吴会，山川与楚邻。酒楼弦管暮，花市绮罗春。风俗真佳丽，多应笑鲁民。
钱塘感兴
作者：孙雄飞
朝代：宋

百年承袭地，和气媚芳尘。
车马当吴会，山川与楚邻。
酒楼絃管暮，花市绮罗春。
风俗真佳丽，多应笑鲁民。
句
作者：孙颀
朝代：宋

星分纪轸三湘尾，万顷湖边旧晋都。
草堂寺
作者：孙鳌
朝代：宋
体裁：七言绝句

双树轮囷五百年，开华结实两争妍。我来问道师知否，祖意元无法可传。
题汪水云诗卷
作者：孙鼎
朝代：宋
体裁：七言律诗

北游不羡筑台金，忽解儒冠雪满簪。短剑空横无侠气，破琴欲抚且悲吟。啼猿声堕楚江碧，游鹿梦迷吴苑深。若见麻姑閒问讯，桃花千树正阴阴。
箴仲殊
作者：孚禅师
朝代：宋
体裁：古风

大道久凌迟，正风还陊隳。无人整颓纲，目乱空伤悲。卓有出世士，蔚为人天师。文章通造化，动与王公知。囊括十洲香，名翼四海驰。肆意放山水，洒脱无羁縻。云轻三事衲，瓶锡天下之。诗曲相间作，百纸顷刻为。藻思洪泉泻，翰墨清且奇。惜哉大手笔，胡为幽柔词。愿师持此才，奋起革浇漓。骛彼东山嵩，图祖进丰碑。再续辅教编，高步凌丹墀。它日僧史上，万世为蓍龟。迦叶闻琴舞，终被习气随。伊予浮薄人，赠言增忸怩。倘能循我言，佛日重光离。
箴仲殊
作者：孚禪師
朝代：宋

大道久凌遲，正風還陊隳。
無人整頹綱，目亂空傷悲。
卓有出世士，蔚爲人天師。
文章通造化，動與王公知。
囊括十洲香，名翼四海馳。
肆意放山水，灑脫無羈縻。
雲輕三事衲，瓶錫天下之。
詩曲相間作，百紙頃刻爲。
藻思洪泉瀉，翰墨清且奇。
惜哉大手筆，胡爲幽柔詞。
願師持此才，奮起革澆漓。
騖彼東山嵩，圖祖進豐碑。
再續輔教編，高步凌丹墀。
它日僧史上，萬世爲蓍龜。
迦葉聞琴舞，終被習氣隨。
伊予浮薄人，贈言增忸怩。
倘能循我言，佛日重光離。
句
作者：孟嘏
朝代：宋

詩酒獨游寺，琴書多寄僧。
句
作者：孟嘏
朝代：宋

诗酒独游寺，琴书多寄僧。
贈成務崇
作者：孟嘏
朝代：宋

同呼碧嶂前，已是十餘年。
話別非容易，相逢不偶然。
多爲詩酒役，早免利名牽。
幸有歸真路，何妨學上玄。
赠成务崇
作者：孟嘏
朝代：宋

同呼碧嶂前，已是十余年。
话别非容易，相逢不偶然。
多为诗酒役，早免利名牵。
幸有归真路，何妨学上玄。
赠成务崇
作者：孟嘏
朝代：宋

同呼碧嶂前，已是十馀年。话别非容易，相逢不偶然。多为诗酒役，早免利名牵。幸有归真路，何妨学上玄。
阳华岩
作者：孟坦中
朝代：宋
体裁：七言律诗

路入潇南地一隅，天开洞府若为模。石扃高透云常出，涧水中通崖不枯。来访恍然惊泽国，醉眠清甚在冰壶。淡岩谁道真稀有，须信阳华天下无。
陽華巖
作者：孟坦中
朝代：宋

路入瀟南地一隅，天開洞府若爲模。
石扃高透雲常出，澗水中通崖不枯。
來訪恍然驚澤國，醉眠清甚在冰壺。
淡巖誰道真稀有，須信陽華天下無。
句
作者：孟大武
朝代：宋

綵仞气浮三塔耸，浮牌声振两溪寒。扫地石盆冷，闭门春昼长。
句·其一
作者：孟大武
朝代：宋

綵仞气浮三塔耸，浮牌声振两溪寒。
句·其一
作者：孟大武
朝代：宋

綵仞氣浮三塔聳，浮牌聲振兩溪寒。
句·其二
作者：孟大武
朝代：宋

扫地石盆冷，闭门春昼长。
句·其二
作者：孟大武
朝代：宋

掃地石盆冷，閉門春晝長。
春日晚望
作者：孟大武
朝代：宋

屋角風微烟霧霏，柳絲無力杏花肥。
朦朧數點斜陽裏，應是呢喃燕子歸。
春日晚望
作者：孟大武
朝代：宋

屋角风微烟雾霏，柳丝无力杏花肥。
朦胧数点斜阳裏，应是呢喃燕子归。
春日晚望
作者：孟大武
朝代：宋

屋角风微烟雾霏，柳丝无力杏花肥。朦胧数点斜阳里，应是呢喃燕子归。
題大興院
作者：孟大武
朝代：宋

松柏回環路屈盤，像堂僧室枕層巒。
泉多翠茗臨烹便，寺僻紅塵欲到難。
樵斧斫雲春谷暗，漁榔敲月夜溪寒。
我來未足登高興，欲去裴回更倚闌。
題紫巖寺
作者：孟大武
朝代：宋

路入溪聲遠，秋深樹影稀。
澗雲藏鳥語，松露滴人衣。
詩戰蜂腰怯，茶分粥面肥。
勝遊殊未厭，肯爲夜寒歸。
題萬安院
作者：孟大武
朝代：宋

十年不作此山來，依舊青山好在哉。
聊逐春風驅酒病，却驚身世得愁媒。
禪床寄枕眠初熟，山鬼嫌人夢却回。
明日拂衣還出去，桃花地上欲成堆。
题万安院
作者：孟大武
朝代：宋
体裁：七言律诗

十年不作此山来，依旧青山好在哉。聊逐春风驱酒病，却惊身世得愁媒。禅床寄枕眠初熟，山鬼嫌人梦却回。明日拂衣还出去，桃花地上欲成堆。
题大兴院
作者：孟大武
朝代：宋
体裁：七言律诗

松柏回环路屈盘，像堂僧室枕层峦。泉多翠茗临烹便，寺僻红尘欲到难。樵斧斫云春谷暗，渔榔敲月夜溪寒。我来未足登高兴，欲去裴回更倚阑。
题紫岩寺
作者：孟大武
朝代：宋

路入溪声远，秋深树影稀。
涧云藏鸟语，松露滴人衣。
诗战蜂腰怯，茶分粥面肥。
胜游殊未厌，肯为夜寒归。
句
作者：孟安序
朝代：宋

扁舟却下五溪水，勝地重遊八跡壇。
句
作者：孟安序
朝代：宋

扁舟却下五溪水，胜地重游八迹坛。
公子行
作者：孟宾于
朝代：宋

锦衣红夺彩霞明，侵晓春游向野庭。
不识农夫辛苦力，骄骢踏烂麦青青。
句
作者：孟宾于
朝代：宋

五举逢知始看花。自怜成事攀仙桂，
句
作者：孟宾于
朝代：宋

十载恋明主。两京游寺曾题榜，
句
作者：孟宾于
朝代：宋

牛羊满山畏独虎。
句
作者：孟宾于
朝代：宋

谁似投闲向草莱。众星不如孤月明，
句
作者：孟宾于
朝代：宋

远寺连沙静，闲舟入浦迟。
句·其一
作者：孟宾于
朝代：宋
体裁：句

匝地人家凭槛见，远山秋色捲帘看。
句·其七
作者：孟宾于
朝代：宋
体裁：句

远寺连沙静，閒舟入浦迟。
句·其三
作者：孟宾于
朝代：宋
体裁：句

水国两亲应探榜，龙门三月又伤春。
句·其九
作者：孟宾于
朝代：宋
体裁：句

早知落处随疏雨，悔得开时顺暖风。
句·其二
作者：孟宾于
朝代：宋
体裁：句

蟾宫空手下，泽国更谁来。
句·其五
作者：孟宾于
朝代：宋
体裁：句

因逢日者教重应，忍被云僧劝却归。
句·其八
作者：孟宾于
朝代：宋

帘垂羣吏散，苔长讼庭閒。
句·其六
作者：孟宾于
朝代：宋
体裁：句

去年曾折处，今日又垂条。
句·其十
作者：孟宾于
朝代：宋
体裁：句

千家帘幕春空在，几处楼台月自明。
句·其十一
作者：孟宾于
朝代：宋
体裁：句

腊雪化为流水去，春风吹出好山来。
句·其十二
作者：孟宾于
朝代：宋
体裁：句

吾祖并州隔万山，吾家多难谪郴连。
句·其十五
作者：孟宾于
朝代：宋
体裁：句

自怜成事攀仙桂，谁似投闲向草莱。
句·其十六
作者：孟宾于
朝代：宋
体裁：句

众星不如孤月明，牛羊满山畏独虎。
句·其十四
作者：孟宾于
朝代：宋
体裁：句

两京游寺曾题榜，五举逢知始看花。
句·其四
作者：孟宾于
朝代：宋
体裁：句

仙岛却回空说梦，清朝未达自嫌身。
怀连上旧居
作者：孟宾于
朝代：宋

閒思连上景难齐，树遶仙乡路遶溪。
明月夜舟渔父唱，春风平野鹧鸪啼。
城边寄信归云外，花下倾杯到日西。
更忆海阳垂钓侣，昔年相遇草萋萋。
晚眺
作者：孟宾于
朝代：宋

倚大庆残秋里，吟中四雇频。
西风天际雁，落日渡头人。
草色衰平野，山阴斂暮尘。
却寻苔径去，明月照村邻。
磻溪怀古
作者：孟宾于
朝代：宋

良哉吕尚父，深隠始归周。
钓石千年在，春风一水流。
松根盘藓石，花影卧沙鸥。
谁更怀韬术，追思古渡头。
第四举
作者：孟宾于
朝代：宋
体裁：七言绝句

失意从他桃李春，嵩阳经过歇行尘。云僧不见城中事，问是今年第几人。
耒阳杜工部祠堂
作者：孟宾于
朝代：宋
体裁：五言律诗

南游何感思，更甚叶缤纷。一夜耒江雨，百年工部文。青山当日见，白酒至今闻。惟有为诗者，经过时吊君。
耒阳杜工部祠堂
作者：孟宾于
朝代：宋

南游何感思，更甚叶缤纷。
一夜耒江雨，百年工部文。
青山当日见，白酒至今闻。
惟有为诗者，经过时弔君。
蟠溪怀古
作者：孟宾于
朝代：宋
体裁：五言律诗

良哉吕尚父，深隐始归周。钓石千年在，春风一水流。松根盘藓石，花影卧沙鸥。谁更怀韬术，追思古渡头。
赠颜诩
作者：孟宾于
朝代：宋

园林萧爽闻来久，欲访因循二十秋。
此日开襟吟不尽，碧山重迭水长流。
赠颜诩
作者：孟宾于
朝代：宋

园林萧爽闻来久，欲访在循二十秋。此日开襟吟不尽，碧山重叠水长流。
题梅仙馆
作者：孟宾于
朝代：宋

仙界路遥云缥缈，古坛风冷叶萧骚。
后来岂合言淹滞，一尉昇腾道最高。
遊武夷山洞天
作者：孟晉
朝代：宋

昔聞仙子宅，今幸過琳宮。
溪曲三三水，山環六六峰。
翠雲升送雨，白鶴舞凌風。
好景遊歸晚，簫聲縹緲中。
游武夷山洞天
作者：孟晋
朝代：宋
体裁：五言律诗

昔闻仙子宅，今幸过琳宫。溪曲三三水，山环六六峰。翠云升送雨，白鹤舞凌风。好景游归晚，箫声缥缈中。
春归
作者：孟淑卿
朝代：宋
体裁：七言绝句

落尽棠梨水拍堤，凄凄芳草望中迷。无情最是枝头鸟，不管人愁只顾啼。
春歸
作者：孟淑卿
朝代：宋

落盡棠梨水拍堤，凄凄芳草望中迷。
無情最是枝頭鳥，不管人愁只顧啼。
过惠日庵访尼题亭子上
作者：孟淑卿
朝代：宋

矮矮墙围小小亭，竹林深处昼冥冥。
红尘不到无余事，一炷烟消两卷经。
題采蓮美人圖
作者：孟淑卿
朝代：宋

綠槐蟬靜日偏長，懶爇金爐百和香。
莫摘池中蓮子看，箇中多半是空房。
题采莲美人图
作者：孟淑卿
朝代：宋

绿槐蝉静日偏长，懒爇金炉百和香。莫摘池中莲子看，个中多半是空房。
题采莲美人图
作者：孟淑卿
朝代：宋

绿槐蝉静日偏长，懒爇金炉百和香。
莫摘池中莲子看，箇中多半是空房。
香奁冬词
作者：孟淑卿
朝代：宋

默坐深闺思有余，霜威渐觉袭衣裾。
青绫被冷无鸳梦，紫塞天寒断雁书。
竹叶舞风侵户响，梅花和月上窗虚。
双蛾争似庭前柳，腊尽春来忽又舒。
劝农即事
作者：孟点
朝代：宋

阡陌躬行谨邵农，平郊快马蹴东风。
土膏流润雨初足，花锦喧晴春正中。
旗阵折旋知路曲，乐声递响觉山空。
长官元是扶犁手，乐与耕夫笑语同。
劝农即事
作者：孟点
朝代：宋
体裁：七言律诗

阡陌躬行谨邵农，平郊快马蹴东风。土膏流润雨初足，花锦暄晴春正中。旗阵折旋知路曲，乐声递响觉山空。长官元是扶犁手，乐与耕夫笑语同。
龙泉山
作者：孟点
朝代：宋

污渎横鳣鲸，蝼蚁得而制。
所据非所容，悲叹生贾谊。
吾疑洛阳叟，所见未超诣。
卷之不能伸，无乃为形累。
朅来姚江滨，稽首龙山寺。
泓澄尺余水，龙乃于此憇。
饮之还可小，泥蟠纵兀肆。
乘时大其用，云行復雨施。
出无而入有，莫得窥其际。
兹龙之为龙，所以超万类。
彼哉横江鲸，舟楫诧吞噬。
莫知屈伸理，已大不可细。
沧溟有时竭，鬐鬛何足恃。
惟龙神以天，不足以迹泥。
洪涛再翻播，勺水或游戏。
江河固所便，岩穴亦可寄。
深潜若终隠，奋迅倏已逝。
小大无定名，变化莫拟议。
吾闻黄面老，法门传不二。
细能入无閒，大可周天地。
芥子纳须弥，妙语言下契。
蛰龙徘徊久，其亦悟此意。
龙泉山
作者：孟点
朝代：宋

污渎横鳣鲸，蝼蚁得而制。所据非所容，悲叹生贾谊。吾疑洛阳叟，所见未超诣。卷之不能伸，无乃为形累。朅来姚江滨，稽首龙山寺。泓澄尺馀水，龙乃于此憩。饮之还可小，泥蟠纵兀肆。乘时大其用，云行复雨施。出无而入有，莫得窥其际。兹龙之为龙，所以超万类。彼哉横江鲸，舟楫诧吞噬。莫知屈伸理，已大不可细。沧溟有时竭，鬐鬣何足恃。惟龙神以天，不足以迹泥。洪涛再翻播，勺水或游戏。江河固所便，岩穴亦可寄。深潜若终隐，奋迅倏已逝。小大无定名，变化莫拟议。吾闻黄面老，法门传不二。细能入无閒，大可周天地。芥子纳须弥，妙语言下契。蛰龙徘徊久，其亦悟此意。
龙泉山
作者：孟点
朝代：宋

污渎横鳣鲸，蝼蚊得而制。
所据非所容，悲欢生贾谊。
吾疑洛阳叟，所见未超诣。
卷之不能伸，无乃为形累。
朅来姚江滨，稽首龙山寺。
泓澄尺余水，龙乃于此憩。
饮之还可小，泥蟠纵兀肆。
乘时大其用，云行复雨施。
出无而入有，莫得窥其际。
兹龙之为龙，所以超万类。
彼哉横江鲸，舟楫诧吞噬。
莫知屈伸理，已大不可细。
沧溟有时竭，鬐鬣何足恃。
惟龙神以天，不足以迹泥。
洪涛再翻播，勺水或游戏。
江河固所便，岩穴亦可寄。
深潜若终隐，奋迅倏已逝。
小大无定名，变化莫拟议。
吾闻黄面老，法门传不二。
细能入无间，大可周天地。
芥子纳须弥，妙语言下契。
蛰龙徘徊久，其亦悟此意。
自贊
作者：孟珙
朝代：宋

老拙愛游戲，忙裏放癡憨。
正當恁麽持，無處見無庵。
混沌庵之基，大朴庵之梁。
大始庵之柱，大極庵之枋。
西儀庵之戶，三才庵之房。
四象庵之壁，八卦庵之窗。
白雲庵之頂，清風庵之牆。
誰人運斤斧，大匠曰羲黄。
明月爲伴侶，萬古共如常。
欲知我富貴，秋水接天長。
水雲不到處，一片玉壺光。
自赞
作者：孟珙
朝代：宋

老拙爱游戏，忙裏放痴憨。
正当恁么持，无处见无庵。
混沌庵之基，大朴庵之梁。
大始庵之柱，大极庵之枋。
西仪庵之户，三才庵之房。
四象庵之壁，八卦庵之窗。
白云庵之顶，清风庵之墙。
谁人运斤斧，大匠曰羲黄。
明月为伴侣，万古共如常。
欲知我富贵，秋水接天长。
水云不到处，一片玉壶光。
自赞
作者：孟珙
朝代：宋

老拙爱游戏，忙里放痴憨。正当恁么持，无处见无庵。混沌庵之基，大朴庵之梁。大始庵之柱，大极庵之枋。西仪庵之户，三才庵之房。四象庵之壁，八卦庵之窗。白云庵之顶，清风庵之墙。谁人运斤斧，大匠曰羲黄。明月为伴侣，万古共如常。欲知我富贵，秋水接天长。水云不到处，一片玉壶光。
自赞
作者：孟珙
朝代：宋

老拙爱游戏，忙里放痴憨。
正当恁麽持，无处见无庵。
混沌庵之基，大朴庵之梁。
大始庵之柱，大极庵之枋。
西仪庵之户，三才庵之房。
四象庵之壁，八卦庵之窗。
白云庵之顶，清风庵之墙。
谁人运斤斧，大匠曰羲黄。
明月为伴侣，万古共如常。
欲知我富贵，秋水接天长。
水云不到处，一片玉壶光。
自頌
作者：孟珙
朝代：宋

有生必有滅，無庵無可說。
踢倒玉崑崙，夜半紅日出。
自颂
作者：孟珙
朝代：宋

有生必有灭，无庵无可说。
踢倒玉崑崙，夜半红日出。
自颂
作者：孟珙
朝代：宋
体裁：五言绝句

有生必有灭，无庵无可说。踢倒玉昆崙，夜半红日出。
贈汪孝子·其一
作者：孟益
朝代：宋

刻木爲親古亦稀，汪生天性自無違。
十年奉養如生日，回視丁蘭更有輝。
贈汪孝子·其二
作者：孟益
朝代：宋

循善無疑報自天，一身耆艾子孫蕃。
好將姓字聞朝著，旌市居爲孝弟村。
赠汪孝子
作者：孟益
朝代：宋

刻木为亲古亦稀，汪生天性自无违。十年奉养如生日，回视丁兰更有辉。循善无疑报自天，一身耆艾子孙蕃。好将姓字闻朝著，旌市居为孝弟村。
赠汪孝子·其一
作者：孟益
朝代：宋
体裁：七言绝句

刻木为亲古亦稀，汪生天性自无违。十年奉养如生日，回视丁兰更有辉。
赠汪孝子·其二
作者：孟益
朝代：宋

循善无疑报自天，一身耆艾子孙蕃。
好将姓字闻朝着，旌市居为孝弟村。
赠汪孝子·其二
作者：孟益
朝代：宋

循善无疑报自天，一身耆艾子孙蕃。好将姓字闻朝著，旌市居为孝弟村。
大涤洞天留题
作者：孟行古
朝代：宋
体裁：五言律诗

脱略嚣尘处，清游兴已先。人行九锁路，洞引十洲仙。云势生山石，雷声发涧泉。长吟动尊俎，林影月娟娟。
大滌洞天留題
作者：孟行古
朝代：宋

脫略囂塵處，清遊興已先。
人行九鎖路，洞引十洲仙。
雲勢生山石，雷聲發澗泉。
長吟動尊俎，林影月娟娟。
挽东莱先生
作者：孟行古
朝代：宋

义路资开拓，愀然惊奠亡。
吾侪自如失，夫子独何伤。
往日知鬷蔑，逢人敖子方。
哭君心欲折，迥立向苍苍。
挽东莱先生
作者：孟行古
朝代：宋

道学方勤绩，亨途渐致身。苍天倾我泪，今日丧斯人。弟子群经富，先生一语真。发挥馀事业，何处不书绅。义路资开拓，愀然惊奠亡。吾侪自如失，夫子独何伤。往日知鬷蔑，逢人傲子方。哭君心欲折，迥立向苍苍。
挽东莱先生·其一
作者：孟行古
朝代：宋

道学方勤绩，亨途渐致身。
苍天倾我泪，今日丧斯人。
弟子群经富，先生一语真。
发挥余事业，何处不书绅。
挽东莱先生·其一
作者：孟行古
朝代：宋

道学方勤绩，亨途渐致身。苍天倾我泪，今日丧斯人。弟子群经富，先生一语真。发挥馀事业，何处不书绅。
挽东莱先生·其二
作者：孟行古
朝代：宋
体裁：五言律诗

义路资开拓，愀然惊奠亡。吾侪自如失，夫子独何伤。往日知鬷蔑，逢人傲子方。哭君心欲折，迥立向苍苍。
挽東萊先生·其一
作者：孟行古
朝代：宋

道學方勤績，亨途漸致身。
蒼天傾我淚，今日喪斯人。
弟子群經富，先生一語真。
發揮餘事業，何處不書紳。
挽東萊先生·其二
作者：孟行古
朝代：宋

義路資開拓，愀然驚奠亡。
吾儕自如失，夫子獨何傷。
往日知鬷蔑，逢人傲子方。
哭君心欲折，迥立向蒼蒼。
登華頂峰
作者：孟觀
朝代：宋

偶因華頂宿，擡手摘星辰。
不敢高聲語，恐驚天上人。
登华顶峰
作者：孟观
朝代：宋
体裁：五言绝句

偶因华顶宿，抬手摘星辰。不敢高声语，恐惊天上人。
公子行
作者：孟賓于
朝代：宋

錦衣紅奪彩霞明，侵曉春遊向野庭。
不識農夫辛苦力，驕驄踏爛麥青青。
句·其一
作者：孟賓于
朝代：宋

匝地人家憑檻見，遠山秋色捲簾看。
句·其一〇
作者：孟賓于
朝代：宋

千家簾幕春空在，幾處樓臺月自明。
句·其一一
作者：孟賓于
朝代：宋

臘雪化爲流水去，春風吹出好山來。
句·其一三
作者：孟賓于
朝代：宋

十載戀明主。
句·其一二
作者：孟賓于
朝代：宋

吾祖并州隔萬山，吾家多難謫郴連。
句·其一五
作者：孟賓于
朝代：宋

自憐成事攀仙桂，誰似投閑向草萊。
句·其一六
作者：孟賓于
朝代：宋

衆星不如孤月明，牛羊滿山畏獨虎。
句·其一四
作者：孟賓于
朝代：宋

兩京遊寺曾題榜，五舉逢知始看花。
句·其七
作者：孟賓于
朝代：宋

遠寺連沙靜，閒舟入浦遲。
句·其三
作者：孟賓于
朝代：宋

水國兩親應探榜，龍門三月又傷春。
句·其九
作者：孟賓于
朝代：宋

早知落處隨疏雨，悔得開時順暖風。
句·其二
作者：孟賓于
朝代：宋

蟾宮空手下，澤國更誰來。
句·其五
作者：孟賓于
朝代：宋

因逢日者教重應，忍被雲僧勸却歸。
句·其八
作者：孟賓于
朝代：宋

簾垂羣吏散，苔長訟庭閒。
句·其六
作者：孟賓于
朝代：宋

去年曾折處，今日又垂條。
句·其四
作者：孟賓于
朝代：宋

仙島却回空說夢，清朝未達自嫌身。
懷連上舊居
作者：孟賓于
朝代：宋

閒思連上景難齊，樹遶仙鄉路遶溪。
明月夜舟漁父唱，春風平野鷓鴣啼。
城邊寄信歸雲外，花下傾盃到日西。
更憶海陽垂釣侶，昔年相遇草萋萋。
晚眺
作者：孟賓于
朝代：宋

倚杖殘秋裏，吟中四顧頻。
西風天際雁，落日渡頭人。
草色衰平野，山陰歛暮塵。
却尋苔徑去，明月照村鄰。
磻溪懷古
作者：孟賓于
朝代：宋

良哉呂尚父，深隠始歸周。
釣石千年在，春風一水流。
松根盤蘚石，花影卧沙鷗。
誰更懷韜術，追思古渡頭。
第四舉
作者：孟賓于
朝代：宋

失意從他桃李春，嵩陽經過歇行塵。
雲僧不見城中事，問是今年第幾人。
耒陽杜工部祠堂
作者：孟賓于
朝代：宋

南遊何感思，更甚葉繽紛。
一夜耒江雨，百年工部文。
青山當日見，白酒至今聞。
惟有爲詩者，經過時弔君。
贈顔詡
作者：孟賓于
朝代：宋

園林蕭爽聞來久，欲訪因循二十秋。
此日開襟吟不盡，碧山重疊水長流。
題梅仙館
作者：孟賓于
朝代：宋

仙界路遥雲縹緲，古壇風冷葉蕭騷。
後來豈合言淹滯，一尉昇騰道最高。
湘江亭
作者：孟賓於
朝代：宋

獨宿大中年裏寺，樊籠得出事無心。
寒山夢覺一聲磬，霜葉滿林秋正深。
獻主司
作者：孟賓於
朝代：宋

那堪雨後更聞蟬，溪隔重湖路七千。憶昔故園楊柳岸，全家送上渡頭船。
句
作者：孟長文
朝代：宋

世事無窮貧不盡，人生有著到思量。
句
作者：孟长文
朝代：宋

世事无穷贫不尽，人生有着到思量。
句
作者：孟长文
朝代：宋

世事无穷贫不尽，人生有著到思量。
勸農即事
作者：孟點
朝代：宋

阡陌躬行謹邵農，平郊快馬蹴東風。
土膏流潤雨初足，花錦暄晴春正中。
旗陣折旋知路曲，樂聲遞響覺山空。
長官元是扶犁手，樂與耕夫笑語同。
龍泉山
作者：孟點
朝代：宋

汙瀆橫鱣鯨，螻蟻得而制。
所據非所容，悲歎生賈誼。
吾疑洛陽叟，所見未超詣。
卷之不能伸，無乃爲形累。
朅來姚江濱，稽首龍山寺。
泓澄尺餘水，龍乃于此憇。
飲之還可小，泥蟠縱兀肆。
乘時大其用，雲行復雨施。
出無而入有，莫得窺其際。
茲龍之爲龍，所以超萬類。
彼哉橫江鯨，舟楫詫吞噬。
莫知屈伸理，已大不可細。
滄溟有時竭，鬐鬛何足恃。
惟龍神以天，不足以跡泥。
洪濤再翻播，勺水或游戲。
江河固所便，岩穴亦可寄。
深潛若終隠，奮迅倏已逝。
小大無定名，變化莫擬議。
吾聞黄面老，法門傳不二。
細能入無閒，大可周天地。
芥子納須彌，妙語言下契。
蟄龍徘徊久，其亦悟此意。
句
作者：季兌
朝代：宋

異事標仙女，靈蹤隠誌公。
句
作者：季兑
朝代：宋

异事标仙女，灵踪隐志公。
句
作者：季兑
朝代：宋

异事标仙女，灵踪隠志公。
均庆寺
作者：季咸
朝代：宋
体裁：七言律诗

一方灵迹两峰间，左右芒山与砀山。胜地昔曾钟王气，高僧谁此掩禅关。翚飞巍殿烟瓴碧，翠削层崖苔藓斑。千古英雄无处问，岭头依旧白云闲。
均慶寺
作者：季咸
朝代：宋

一方靈跡兩峰間，左右芒山與碭山。
勝地昔曾鍾王氣，高僧誰此掩禪關。
翬飛巍殿烟瓴碧，翠削層崖苔蘚斑。
千古英雄無處問，嶺頭依舊白雲閑。
祈泽寺
作者：季季
朝代：宋

虚窗云暗青灯小，松桧无风春悄悄。子规枝上叫梦回，清磬一声山月晓。官南官北添身累，年去年来换鬓青。何日归来闲岁月，扫山庐墓过馀龄。
祈泽寺·其一
作者：季季
朝代：宋
体裁：七言绝句

虚窗云暗青灯小，松桧无风春悄悄。子规枝上叫梦回，清磬一声山月晓。
祈泽寺·其二
作者：季季
朝代：宋

官南官北添身累，年去年来换鬓青。
何日归来闲岁月，扫山庐墓过余龄。
祈泽寺·其二
作者：季季
朝代：宋

官南官北添身累，年去年来换鬓青。何日归来闲岁月，扫山庐墓过馀龄。
祈澤寺·其一
作者：季季
朝代：宋

虛窗雲暗青燈小，松檜無風春悄悄。
子規枝上叫夢回，清磬一聲山月曉。
祈澤寺·其二
作者：季季
朝代：宋

官南官北添身累，年去年來換鬢青。
何日歸來閑歲月，掃山廬墓過餘齡。
龜山
作者：季履道
朝代：宋

濁酒三秋館，青燈半夜花。
故人渾在目，幽夢暫還家。
淮近風偏惡，山高月易斜。
新霜何處雁，片影落平沙。
龟山
作者：季履道
朝代：宋
体裁：五言律诗

浊酒三秋馆，青灯半夜花。故人浑在目，幽梦暂还家。淮近风偏恶，山高月易斜。新霜何处雁，片影落平沙。
冬
作者：季昭史
朝代：宋

一气推迁星复回，人生常苦岁华催。冻云欲雪雁声过，腊酒正春梅信来。
冬
作者：季昭史
朝代：宋

一气推迁星復回，人生常苦岁华催。
冻云欲雪雁声过，腊酒正春梅信来。
冬
作者：季昭史
朝代：宋

一氣推遷星復回，人生常苦歲華催。
凍雲欲雪雁聲過，臘酒正春梅信來。
菖蒲寺
作者：季陵
朝代：宋

飛泉一派木千章，九節蒲根澗裏香。
拔宅不留雞與犬，至今無處問仙方。
菖蒲寺
作者：季陵
朝代：宋

飞泉一派木千章，九节蒲根涧裏香。
拔宅不留鸡与犬，至今无处问仙方。
菖蒲寺
作者：季陵
朝代：宋

飞泉一派木千章，九节蒲根涧里香。拔宅不留鸡与犬，至今无处问仙方。
丁未仲夏賞月
作者：孫介
朝代：宋

詩成二十年，今夜月重圓。
兩姓包三樂，同寮慶十全。
笑談諧素願，賓主謝高天。
莫逆無勞約，俱祈得永延。
丁未孟秋夜月明如中秋因思范公守南陽賞月及坡公赤壁之游皆七月望也作短歌記之
作者：孫介
朝代：宋

先生赤壁舟中賦，老子百花洲上歌。
古人不負此明月，今我當如此月何。
連宵風雨暑欲盡，碧玉萬里誰新磨。
冰盤無聲出海底，蕩漾六合生金波。
早秋便得許奇絕，探借八月清光多。
天公賜我美無價，樽酒不設羞嫦娥。
人生看月幾時足，百年寒暑如飛梭。
兩公却與月長在，聲名萬古流江河。
夢生羽翼不可逐，想象風景空吟哦。
洞簫長笛亦何有，拂衣起舞聊婆娑。
乙巳冬十月隨幼男赴海陵丞中途遇交代有開正視事之請既抵官舍有作
作者：孫介
朝代：宋

整棹姚江到海陵，稽徊四十日行程。
相逢既諾交承約，少待何妨信義明。
戚戚已無終歲慮，琅琅先有誦書聲。
夫妻白首皆天幸，三樂無慚好弟兄。
乾道乙酉鬻田訓子有作
作者：孫介
朝代：宋

顔回猶自給糜飦，蘇子初無二頃田。
知慕聖師瞠若後，豈令恭嫂倨如前。
筆耕得利寧分地，學祿中居總藉天。
卜相既云隳祖業，請令同力奮雙拳。
仲子生日
作者：孫介
朝代：宋

尋常得子要佳晨，何幸生朝在仲春。
樂事賞心隨處處，仁風和氣似親親。
天恩有庇容團聚，家訓無須旋卜鄰。
杯酒獻酬更祝頌，不須黄老拱星辰。
偕同人登虞山乾元宮
作者：孫介
朝代：宋

塵囂咫尺愧山林，勝日追凉得共臨。
千里江湖堪送目，一軒松竹更論心。
清風便自生秋意，小酌何妨到夕陰。
歸路蟬聲滿溪谷，爲君倚蓋一微吟。
句
作者：孫介
朝代：宋

哭願吾皇不共天。
壬寅正月幼子黄巖尉任將滿予與家眾先歸幼子獨留官舍三月作詩八句寄之
作者：孫介
朝代：宋

三年隨汝作初官，父子同知涉世難。
饕祿粗欣便老懶，還家仍慮厄饑寒。
生來賦分皆前定，天下何時得舉安。
慈孝睽離懷問膳，試憑雙鯉祝加餐。
夜坐偶成
作者：孫介
朝代：宋

墮甑誰能顧，虛舟進所如。
無涯身世事，有味聖賢書。
髮短猶禁櫛，園荒可廢鋤。
萊衣幸無恙，何必問其餘。
欣欣篇
作者：孫介
朝代：宋

欣欣雪齋叟，年少本孤寒。
愁懷厄羈寓，兀坐起長嘆。
慷慨念前世，聖門真可觀。
鄒人息邪說，吏部回狂瀾。
鈍金須砥礪，曲木待繩彈。
幸哉得三男，父子聊自歡。
爛舌不令閉，濡毫無使乾。
高天揭懸象，絕嶂飛流湍。
取捨狥三益，行藏推四端。
鶯友新擇木，鵷雛初放官。
言辭凜冰雪，節操森琅玕。
神祇儻終祐，騫翥亦何難。
江上
作者：孫介
朝代：宋

灘頭鳴榔去，偃仰醉霜月。
意倦早歸來，風波渺愁絕。
淳熙戊戌在家聚徒期以秋冬隨子赴任作詩二絕示諸生·其一
作者：孫介
朝代：宋

爲學須當及少年，莫言愚智盡由天。
青春若不勤耕種，秋熟徒嗟有廢田。
淳熙戊戌在家聚徒期以秋冬隨子赴任作詩二絕示諸生·其二
作者：孫介
朝代：宋

此去相從有半年，分携恐在暮秋天。
若能早夜思精進，他日生涯勝買田。
用兒子應時宿龍泉寺遇雪詩韻
作者：孫介
朝代：宋

扁舟趨郡去，携手復同歸。
款話僧宜訪，登山志欲飛。
詩能歌白雪，心合念黄扉。
莫作兒童語，豐兇有政機。
答僧道隆惠老融水墨一紙
作者：孫介
朝代：宋

破林霜後月，煙景夜微茫。
妙寄筆墨外，靜涵山水光。
古融韻可想，老隆意所將。
慚我無瓊琚，報以永不忘。
縣作鹿鳴會屈致冷副端席半出詩侑一獻次其韻
作者：孫介
朝代：宋

早嘆朝陽一鳳鳴，幾多風奏動延英。
只今故里誇閒適，得使諸生拜老成。
妙句獨先歌白雪，歡顔親自酌烏程。
鹿鳴故事雖榮觀，此段邦人分外榮。
送錢叔儀使君之南安
作者：孫介
朝代：宋

使君心事玉無瑕，游戲功名髮未華。
要省文書繙貝葉，故從江嶺訪梅花。
春風早趁人千里，勝日相思天一涯。
喚取名郎著蘭省，不須留及兩年瓜。
雨凉夜坐口占
作者：孫介
朝代：宋

雨陣四五合，回風掃千軍。
舉頭映微月，滿空行白雲。
煩歊一洗盡，危坐清夜分。
讀書意未已，悠然有餘欣。
雨後
作者：孫介
朝代：宋

呼童捲簾收架書，簷溜忽斷雲蕭疎。
山光水影凈如拭，一川秋意生芙蕖。
雨後
作者：孫介
朝代：宋

落日矯烏雲，疾風豗白浪。
雨聲西南來，勢劇萬馬壯。
題張元鼎風雨齋
作者：孫介
朝代：宋

張侯好兄弟，韡韡棠棣芳。
筑室聽風雨，書史堆滿牀。
牀前竹千挺，竹外花兩行。
舉頭見青山，秀色臨我傍。
客來具雞黍，亦復陳壺觴。
坐與塵土隔，淡然風味長。
我久倦行役，萬里歸故鄉。
相過飯三日，笑語成清狂。
百年幾別離，兩鬢各已蒼。
此會苦難復，此歡不可忘。
句·其一
作者：孫仲鰲
朝代：宋

名向阿衡篇裏得，書從復古殿中來。
句·其二
作者：孫仲鰲
朝代：宋

淚川紫岫洗詩愁，朱橘白魚供飲痛。
贈行醫龍杖道人
作者：孫伯容
朝代：宋

忽報求詩有客來，詩魔正此費驅催。
內丹却喜君能煉，青眼何妨我爲開。
袖裏蛇應傳似續，手中龍漫事剸裁。
傳玄神物經當合，道合仙陂試驗哉。
游麻姑山瀑布泉
作者：孫伯溫
朝代：宋

九關守不嚴，失却兩玉龍。
塵世著不得，忽來此山中。
雷霆白晝間，冰雪詩人胸。
天公不汝尤，爲人作年豐。
上元雨
作者：孫何
朝代：宋

淡月微雲外，街泥小雨餘。
人如墟市散，燈似曉星疏。
侍宴御樓
作者：孫何
朝代：宋

突兀毬場錦繡峰，遊人士女擁千重。
月離雲海飛金鏡，燈射冰簾掣火龍。
僧
作者：孫何
朝代：宋

去路餘千里，行行雪灑衣。
諸峰何日別，一錫犯寒歸。
夜宿誰聞磬，晨齋自採薇。
遥知到禪宇，猿鳥共開扉。
句·其一
作者：孫何
朝代：宋

誰如張璪工松石，擬裂鮫綃畫作圖。
句·其三
作者：孫何
朝代：宋

美人與月正同色，客子折梅空斷腸。
句·其二
作者：孫何
朝代：宋

早晚無塵事。
句·其五
作者：孫何
朝代：宋

欲謁元戎無介紹，薛能詩版在鵰堂。
句·其四
作者：孫何
朝代：宋

飛泉落翠巘，爽籟生寒空。
吳江
作者：孫何
朝代：宋

晚灘如雪起沙鷗，咫尺姑蘇亦勝遊。
逸勢瀉歸滄海遠，冷聲分作太湖秋。
葑田幾處連僧寺，橘岸誰家對驛樓。
魯望不存無可語，片帆中夜渡清流。
杏
作者：孫何
朝代：宋

殷紅鄙桃艷，淡白笑梨花。
落處飄微霰，繁時疊碎霞。
苑宜開帝里，壇稱在儒家。
麗日明珠箔，清香襲絳紗。
桐柏觀
作者：孫何
朝代：宋

玉壇三級接秋空，此是仙家第幾重。
羽客有時來駕鶴，王人無歲不投龍。
微吟海月生巖桂，長嘯天風起澗松。
司馬先生何處去，篆碑猶有白雲封。
正旦病中
作者：孫何
朝代：宋

千官簪笏儼成行，春逐鑾輿出建章。
丹鳳案明分曙色，絳紗袍暖起天香。
旌旗影裏陳方物，金石聲中舉壽觴。
可惜龍墀立班處，劉生獨自卧清漳。
詠華林書院
作者：孫何
朝代：宋

六闕旌門事若何，諸生常不絕弦歌。
鯉庭共稟詩書訓，隠巷齊登俊造科。
宗族有光傳孝弟，鄉閭無訟化淳和。
芝蘭子弟相薰習，金石交朋互切磋。
遥望楚江波迥急，却分廬阜影偏多。
題名石鼓圍松桂，講易高堂繞芰荷。
採藥路從洪井出，買書船自孺亭過。
我慚已在瀛洲直，不得西山隠薜蘿。
詩一首
作者：孫何
朝代：宋

張樂魚龍侵岸聽，賦詩賈客倚船看。
他年得第彤庭直，拜疏終求鄂渚官。
詩三首·其一
作者：孫何
朝代：宋

貝闕琳宮紫霧深，鳳凰仙樂尚愔愔。
鼎湖往事三千載，石筍青春一萬尋。
挺立不教凡草長，削成應免俗塵侵。
霓旌絳節知何處，空有蓮花送好音。
詩三首·其三
作者：孫何
朝代：宋

黄帝昇天去不還，空留片石在人間。
千尋杳杳撐紅日，倚雲喬木羽林閒。
時人不信飛昇路，轍跡龍髯竟可攀。
詩三首·其二
作者：孫何
朝代：宋

薜荔無因掛一毫，化工鎸削亦應勞。
圭形直指明河落，桂影遥分漲海濤。
發地五千何足貴，去天三百未足高。
軒轅轍跡今猶在，斗上丹枕著羽袍。
送弟侑
作者：孫何
朝代：宋

武昌古名地，英秀森琳琅。
既號詩書窟，復稱雲水鄉。
題石橋
作者：孫何
朝代：宋

六月巖崖似九秋，興公辭賦好淹留。
杉松迤邐連華頂，鐘磬依稀近沃洲。
枕水古碑卿相撰，拂雲新剎帝王修。
高僧盡解飛金錫，誰是當年白道猷。
句
作者：孫侔
朝代：宋

更起粉牆高百尺，莫令牆外俗人看。
句·其一
作者：孫信臣
朝代：宋

王粲初開井，山翁舊醉池。
句·其二
作者：孫信臣
朝代：宋

林掩羊公廟，淵沈杜預碑。
襄陽懷古
作者：孫信臣
朝代：宋

孔明高卧處，龐統舊居時。
遇主龍方起，逢辰驥莫追。
勘書
作者：孫僅
朝代：宋

儒家無外事，招客勘青編。
筆墨東西置，朱黄次第研。
頻憂傷點竄，細恐誤流傳。
改易文辭正，增加字數全。
目因繁處倦，心向注中專。
端坐窮今古，披襟見聖賢。
疲勞時舉白，遊息或談玄。
得興忘昏旭，題名記歲年。
棲毫思確論，廢卷恨忘篇。
魚魯皆刊定，誰人敢間然。
句·其一
作者：孫僅
朝代：宋

刑人一旦起幽深，功業煌煌照古今。
句·其一〇
作者：孫僅
朝代：宋

庭梧影薄晨霜落，籬菊香寒晚吹生。
句·其七
作者：孫僅
朝代：宋

春來何事謫蓬瀛。
句·其三
作者：孫僅
朝代：宋

秦帝墓成陳勝起，明皇宮就祿山來。
句·其九
作者：孫僅
朝代：宋

轉戰風騷如甲胄，平分才學過權衡。
句·其二
作者：孫僅
朝代：宋

朱衣吏引上驪山。
句·其五
作者：孫僅
朝代：宋

巴陵山水冠南中，送陳生歸岳州詩。
句·其八
作者：孫僅
朝代：宋

僧寺聚觀刊石處，人家傳寫掛牌時。
句·其六
作者：孫僅
朝代：宋

江路北來通漢水，土風南去接荆蠻。
句·其四
作者：孫僅
朝代：宋

汾水冷光摇畫戟，蒙山秋色鎖層樓。
步虛臺
作者：孫僅
朝代：宋

抱懷寧獨固難窮，自與山林逸興同。
白馬豈能分辨客，青牛還會識仙翁。
凝神宅古河聲裏，望氣臺荒野色中。
試上高原長一嘯，斷蓬衰草掩秋風。
秋
作者：孫僅
朝代：宋

火雲猶未斂奇峰，欹枕初驚一葉風。
幾處園林蕭瑟裏，誰家砧杵寂寥中。
蒙泉
作者：孫僅
朝代：宋

孤城深鎖亂雲間，城上雲開面面山。
負郭惠泉誰共訪，衛公詩碣綠苔班。
詩一首
作者：孫僅
朝代：宋

閒如雲鶴散如仙，逸士聲名處處傳。
詩自會來輕物象，道從高後小林泉。
謀身只置煎茶鼎，積貨惟收賣藥錢。
見說新居更幽僻，爲憂徵詔到門前。
贈种徵君放
作者：孫僅
朝代：宋

雄文英概比君難，二十高名滿世間。
飛詔幾回來北闕，草玄終不出南山。
詩篇落處風雷動，筆力停時造化閑。
仙術每將丹訣解，史才曾把逸書刪。
家僮只有猿隨從，坐客唯聞鶴往還。
兩制詞臣求識面，九重天子望祇顔。
處士星孤輕世俗，大夫松好賤官班。
棋殘夜石秦雲斷，琴徹秋巖蜀月彎。
朝議蒲輪看再降，肯教從此老柴關。
題潛山
作者：孫僅
朝代：宋

勢參吳楚分，作鎮向同安。
地勝塵寰隔，天深洞府寬。
位將衡嶽敵，根與霍山盤。
塵見千年白，霞生萬仞丹。
崖秋爭峭拔，峰霽間巑岏。
日轉香爐煖，風生玉照寒。
石棲平郡堞，天柱倚雲端。
絕頂人遊少，高空鳥度難。
風雷生別壑，星斗繞層巒。
寒暑巖間異，方隅嶺際觀。
爲霖同海內，倒影壓平阡。
砂印猿蹤跡，池飄鶴羽翰。
烟蘿交密蔭，瀑布落飛端。
磴道莓苔滑，松根霹靂乾。
石奇疑虎伏，湫險認龍蟠。
勝好當春賞，幽宜带雪看。
氣蒸茶蕊嫩，香老菊花殘。
青擢凌霄幹，紅垂受露蘭。
禪鄰祖師塔，仙接左慈壇。
幾客歌維嶽，何人詠考槃。
元宗曾立廟，武帝亦鳴鸞。
聖代從何極，靈祠輯未闌。
青詞馳長吏，法服降中官。
千古圖經裏，高名定不刊。
與錢孝先游洞霄·其一
作者：孫元卿
朝代：宋

芒鞋踏明月，入谷聞泉聲。
了知非人間，泠然毛骨清。
篝燈入幽洞，巖穴何陰陰。
仙凡隔幾塵，無由問霓旌。
躋攀上高崖，勢與龍虎爭。
憑欄試撫掌，碧甃波紋生。
塵緣苦未斷，世路猶遐征。
題詩來賢巖，晚歲當再行。
與錢孝先游洞霄·其二
作者：孫元卿
朝代：宋

玄冥相我作山行，捲却重陰放曉晴。
但見峰巒互扃鎖，不知宮闕隠崢嶸。
雲根洞穴篝燈入，井底波瀾撫掌生。
喚客入山還送客，淙琤猶記石泉聲。
題舫齋
作者：孫元卿
朝代：宋

滿船載月華亭子，泛宅浮家張志和。
何似舫齋趺坐穩，莫教平地起風波。
送何水部蒙出牧袁州
作者：孫元方
朝代：宋

聖君再命擁朱輪，合是南方受賜頻。
雙鬢任從添白髪，六條誰許繼清塵。
風牽澤國秋帆遠，路入豐州晝錦新。
莫爲故鄉延去櫂，宜春人望待行春。
句
作者：孫內翰
朝代：宋

那更廉織雨，謾道玉爲堂。
句·其一
作者：孫冕
朝代：宋

可憐遐地産，常化燎原火。
句·其二
作者：孫冕
朝代：宋

水劍還難問，梅梁亦可疑。
書蘇州廳壁
作者：孫冕
朝代：宋

人生七十爲鬼鄰，已覺風光屬別人。
莫待朝廷差致仕，早謀泉石養閑身。
去年河北曾逢李，今日淮西又見陳。
寄語姑蘇孫刺史，也須抖擻老精神。
送新知永州陳祕丞瞻赴任
作者：孫冕
朝代：宋

桂林南面近徵黄，又愛江鄉出帝鄉。
新命不辭提郡印，舊山重喜過衡陽。
樓臺滿眼瀟湘色，道路迎風橘柚香。
知有太平經濟術，政閑時節好飛章。
句
作者：孫勰
朝代：宋

端溪紫玉試自滌，磨動玄雲驅霹靂。
金精山
作者：孫勰
朝代：宋

多病厭凡垢，思欲求道真。
金精古福地，中有超世人。
駕言從之遊，洗我千劫塵。
洞門無扃鎖，松竹四時春。
泉聲散風韵，珩珮若有聞。
九微何燿煜，百和方氤氳。
稽首願乞靈，縹緲如相親。
至妙非言說，蕭然清吾神。
大道本自然，一悟不在勤。
逍遥此岩下，當自觀其身。
訪王主簿同泛菊茶
作者：孫勴
朝代：宋

妍暖春風蕩物華，初回午夢頗思茶。
難尋北苑浮香雪，且就東籬擷嫩芽。
題靖節祠·其一
作者：孫勴
朝代：宋

先生拂衣歸柴桑，視時富貴猶粃糠。
義心耻食易代粟，督郵於我何低昂。
題靖節祠·其二
作者：孫勴
朝代：宋

五字高吟酒一瓢，廬山千載想風標。
至今門外青青柳，似向東風懶折腰。
句·其一
作者：孫升
朝代：宋

漏殘餘一榻，曾不爲黄金。
句·其一〇
作者：孫升
朝代：宋

慈竹笋抽疑夏籜，木犀花發認春香。
句·其一一
作者：孫升
朝代：宋

更約與君三十載，北陵原上望殘霞。
句·其七
作者：孫升
朝代：宋

窮搜詩句熟，老練世情通。
句·其三
作者：孫升
朝代：宋

玉筍千官散，珠簾一夜空。
句·其九
作者：孫升
朝代：宋

梁臺歌吹餘衰草，湓浦琵琶悵晚風。
句·其二
作者：孫升
朝代：宋

北扉西掖青雲士，千載飄零只兩人。
句·其五
作者：孫升
朝代：宋

若與蛟龍爭角黍，應同漁父啜糟醨。
句·其八
作者：孫升
朝代：宋

白雲每逐晨光出，紅鶴長隨暮靄還。
句·其六
作者：孫升
朝代：宋

睡須山鳥喚，酒聽竹枝斟。
句·其四
作者：孫升
朝代：宋

來書占喜鵲，落日聽鳴蛩。
索劉述之新釀
作者：孫升
朝代：宋

稍覺香熏鼻，還思酒入脣。
盈缸止三斗，可撥甕頭春。
送鄭待制閎中歸閩
作者：孫升
朝代：宋

清曉都門祖帳開，路人相與歎賢哉。
流塵幾翳看山眼，落日休停別酒杯。
何待諸生留北闕，自存遺直在東臺。
連江四老嗟誰在，白首今朝只獨來。
句
作者：孫吳會
朝代：宋

遊人只解遊晴晝，風雨朝昏盡屬君。
雁來紅
作者：孫吳會
朝代：宋

眩碧成朱被眼瞞，分明是葉作花看。
道人本不知香色，只與窗前草一般。
句
作者：孫周翰
朝代：宋

頭戴花枝學後生。
榴皮題壁·其一
作者：孫唐卿
朝代：宋

碧眼仙人曾着句，玉堂學士繼其餘。
祇今雖說西鄰富，爭是東庵有異書。
榴皮題壁·其二
作者：孫唐卿
朝代：宋

喚回二百年前夢，索飲西風一醉餘。
壁上榴皮在何處，遊人空指沈庵書。
遊丹山
作者：孫嚞
朝代：宋

與客窮幽勝，同登白水山。
銀濤翻月落，蒼壁倚天寒。
采藥穿雲塢，圍棋坐石壇。
因忘歸路晚，紉佩得秋蘭。
酬汪將軍携遊白雲寺
作者：孫嚞
朝代：宋

將軍恒愛客，載酒喜行遊。
山殿晴雲浴，天香靜磬浮。
嘉蓮艷寶水，甘露降靈楸。
徵古一爲瑞，清修思更幽。
越問·竹箭
作者：孫因
朝代：宋

維苗山之竹箭兮，稟勁氣於乾坤。
實東南之美材兮，聲價等乎瑶琨。
良工相夫陰陽兮，加利鏃以爲矢。
習國人於射瀆兮，震電激而星奔。
挾之以六千之君子兮，從之以八千之子弟。
可以償方張之闔閭兮，走善射之樓煩。
彼羣仙之會聚兮，亦以射而爲樂。
登石室之射堂兮，射東峯而的白。
丁令威爲拾箭兮，山上下以求索。
獲遺鏃於樵夫兮，償以樵風之南北。
客曰異哉斯事兮，誠振古之怪奇。
然越人之彎弓兮，則談笑而道之。
越問·舜禹
作者：孫因
朝代：宋

帝舜生於姚丘兮，地近夷而居東。
母握登感天瑞兮，漾祥光於大虹。
歷山其所耕稼兮，陶漁皆有遺跡。
二女降於媯汭兮，百官備而景從。
大禹巡於鬴山兮，會羣臣而計功。
執玉帛者萬國兮，戮後至之防風。
託菲飲以名泉兮，鑿了溪而宅土。
發金簡於石匱兮，藏祕圖於山中。
望邑名夫虞姚兮，山靈護夫禹穴。
儼廟貌於千古兮，遺化被於無窮。
繄帝王之所在兮，宜風俗之近古。
習孝悌與勤儉兮，亦好遜而上忠。
客曰於戲大哉兮，又何可以比隆。
然有爲者亦若是兮，豈無與舜禹之事同。
越問·越茶
作者：孫因
朝代：宋

日鑄山之英氣兮，既發越於鏌鎁。
地靈洩而不盡兮，復薰蒸於草芽。
雖名出之最晚兮，爲江南之第一。
視紫筍若奴臺兮，又何論乎石花。
維瑞龍之爲品兮，與此山以相亞。
意山脈之通貫兮，仙種同乎一家。
汲西岩之清泉兮，松風生乎石鼎。
滋芳液於靈襟兮，沆瀣集乎齒牙。
歐公錄之歸田兮，蘇仙流諸佳詠。
伯玉註於詩版兮，文正賞其甘華。
至鴈塔與花塢兮，固郡志之所載。
若餘姚之瀑布兮，尤茶經之所誇。
嗟陸羽之不逢兮，宜鑑味之絕少。
世方貴夫建茗兮，孰有知夫越茶。
客曰世非不知兮，顧茗禁之已苛。
亦幸其不盡知兮，姑舍是而言他。
越問·越釀
作者：孫因
朝代：宋

揚州之種宜稻兮，越土最其所宜。
稬種居其十六兮，又稻品之最奇。
自海上以漂來兮，伊仙公之遺育。
別黄秈與金釵兮，紫珠貫而纍纍。
酒人取以爲釀兮，辨五齊以致用。
湑鏡流之香潔兮，貯祕色之新甕。
助知章之高興兮，眼花眩乎水底。
侑謝傅之雅遊兮，陶丹府而哦詩。
集羣賢以觴詠兮，浮罰觥乎子敬。
指鳴蛙爲鼓吹兮，暢獨酌於稚珪。
斯越酒之醖藉兮，非宜城中山之比。
矧投醪之醇德兮，能使勇氣百倍於熊羆。
客曰旨哉越釀兮，固越俗之所怡。
然自征榷之法行兮，安得薛戎而蠲之。
越問·金錫
作者：孫因
朝代：宋

觀地産之所宜兮，惟金錫之最良。
貢品肇於有姒兮，暨蒼姬而加詳。
雖歷代之所珍兮，凜英氣其猶祕。
歐冶子之神奇兮，爰採取而鍊淬。
剖赤堇而出錫兮，山色變而無雲。
涸若耶之銅液兮，俯不見夫潛鱗。
鑄嶺岌其插天兮，冶井浸而寒冽。
前豐霳爲擊橐兮，後雨師爲灑塵。
發銅牛之藏屑兮，赭林麓以炊炭。
棄右冶之餘滓兮，草木爲之焦爛。
炎煙漲乎銅孤兮，寒光浮乎鍊塘。
越砥妥其斂鍔兮，鑄浦沸其若湯。
合衆靈而成器兮，爲寶劍凡有五。
曰湛盧與巨闕兮，蓋珍名之最著。
既屬之善相之薛燭兮，復謀之南林之處女。
水試則斷蛟螭兮，陸用而剸犀虎。
掃攙槍使澌滅兮，伏蚩尤使奔怖。
豈吳鉤之敢抗兮，非燕函之能禦。
客曰偉哉利器兮，誠爲越國之珍。
斯劍客之喜談兮，非文種之願聞。
越問·隠逸
作者：孫因
朝代：宋

謝隠士當少微兮，精神見乎天文。
嚴子陵應客星兮，光芒動夫至尊。
居剡下以高潔兮，戴安道之父子。
游嵩嶽以偕隠兮，孔述睿之弟昆。
却米餉而不受兮，朱百年之夫婦。
受肥遁以就閑兮，阮萬齡之祖孫。
閉蓬戶以觀書兮，淳之棲於窮岫。
輕白璧而不盼兮，景齊隠於日門。
扣藥船而引聲兮，歌競傳於仲御。
漁鏡湖以賦詩兮，島尚號於方干。
黄公列乎四皓兮，成定儲之羽翼。
嵇康儕於七賢兮，著養生之至言。
王子猷詠招隠兮，愛山陰之竹種。
謝靈運賦山居兮，采地黄爲溪蓀。
著貂裘坐岩石兮，弘之志不在釣。
袘豹席與椶橋兮，志和豈羨回軒。
彼皆不事王侯兮，以高尚而辟世。
亦地氣之所鍾兮，多秀水與名山。
客曰士各有志兮，斯固古之逸民。
夫何欲潔其身兮，弗念君臣之大倫。
越問·駐蹕
作者：孫因
朝代：宋

維六飛之南渡兮，潢濤江以東歷。
後舜禹三千年兮，履舜禹之遺迹。
駐翠蹕以彌年兮，因改元而頒詔。
爰陞州而爲府兮，冠紹興之大號。
舉大享之上儀兮，即行闕而蕆祀。
視總章與重屋兮，亦庶幾其遺意。
登堂而望稽嶺兮，懷克勤之令德。
留建炎之御製兮，彰復古之素志。
采上虞之囊封兮，終然法乎舜禪。
山鬰葱以蜿蜒兮，鍾禹陵之佳氣。
御香四時來下兮，道冠蓋以相望。
拱觚稜於雲闕兮，儼威顔而天咫。
繄百年之父老兮，及親逢乎盛事。
想天民之視阜兮，與虞夏而同治。
客曰幸游舜禹之邦兮，復逢舜禹之君。
然儻無舜禹之臣兮，孰能牧舜禹之民。
上元日駕幸太乙宮燒香
作者：孫固
朝代：宋

金輿晨動暖風微，比屋歡呼望帝暉。
天喜宴開祈福地，雲深香滿侍臣衣。
九韶鳳舞當雙闕，萬燭龍趨護六飛。
爲與吾民同樂事，月寒猶未下端闈。
送程給事知越州·其一
作者：孫固
朝代：宋

朔南萬里使車馳，忽得山陰虎節歸。
華省班聯青瑣貴，故鄉心逐白雲飛。
江風雙槳催紅旆，海日層樓倚翠微。
郡事逍遥吟醉裏，老年行樂更光輝。
送程給事知越州·其二
作者：孫固
朝代：宋

東過錢塘第一州，郡城高爽五雲浮。
會稽山碧人多秀，賀監湖清月正秋。
偃息鄉邦如志意，慰安雅俗自風流。
朝廷賢舊方圖任，只恐蓬萊得暫留。
句
作者：孫坦
朝代：宋

世識池陽慣魚味，不知山勝環其郛。
題武夷
作者：孫士廉
朝代：宋

翠巖九曲老仙家，玉女峰頭煉紫霞。
幻海無人來跨鶴，天河有路可乘槎。
春雲細釀幔亭酒，夜雨初煎石鼎茶。
久矣樵漁懷此志，吹簫閑看碧桃花。
道愛堂
作者：孫夢觀
朝代：宋

多幸廛居辱鎮臨，政平底用減科箴。
昔聞偃室絃歌化，今見邦君撫字心。
簾度荷香供永晝，水寒山影瀉清音。
從來縣譜無他事，祇說恩波一脈深。
浄土院·其一
作者：孫大廉
朝代：宋

流水元依澗，孤雲不著山。
萬緣機慮斷，一點浄明還。
立雪人何在，銜花鳥自閒。
羣昏疑網破，雄論落人間。
浄土院·其二
作者：孫大廉
朝代：宋

白蓮開綠水，佛子舊家山。
浄境無南北，塵心有去還。
林深天籟遠，風定水雲閒。
何日逢旌騎，重來翠巘間。
泊吳江寄僧
作者：孫大雅
朝代：宋

松陵橋畔太湖前，斜日青楓繫客船。
引頸數看花鴨亂，含情深愧白鷗賢。
千鐙庾嶺傳無盡，一宿曹溪覺有緣。
稍待月明風細細，卧吹簫管學坡仙。
送張無夢歸天台
作者：孫奭
朝代：宋

笑背芙蓉闕，東南望海涯。
雲章藏綠藴，鶴馭拂青霞。
台嶺攀新桂，桃源訪舊花。
鳴騶須再去，莫泛客星槎。
榴皮題壁·其一
作者：孫子光
朝代：宋

黄鶴樓中吹笛罷，洞庭湖畔醉吟餘。
劍光如寶無人識，却記榴皮幾字書。
榴皮題壁·其二
作者：孫子光
朝代：宋

天地之間猶有礙，江山酌酒尚無餘。
長裘短褐經行處，惟見龍蛇壁上書。
詩一首
作者：孫子實
朝代：宋

薛宣欲吏雲，季氏或招閔。
此分冒中秋，萬物既收稛。
賣藥偶知名，草玄非近準。
才難不易得，志大略細謹。
士生要弘毅，天地如蓋軫。
驥令鹽車驂，井下知綆引。
難甘吁爾食，聊寄粲然囅。
誰能借前籌，還婦用束藴。
吾聞調羹鼎，異味及粉槿。
豈其供王羞，而棄會稽笋。
早春遊東山石洞
作者：孫子秀
朝代：宋

穹石丹崖出，攢峰萬壑回。
古苔陰洞寂，新雨綠波開。
渡絕移叢篠，飛春泛落梅。
東山有夙尚，且盡手中杯。
遊丹山
作者：孫子秀
朝代：宋

四明洞天居第九，巨靈擘石開窗牖。
捫蘿陟巘不憚勞，同行况遇忘年友。
老苔護石蒼虎閑，飛瀑懸巖玉龍吼。
豁然人與境俱勝，醉歌拍缶忘升斗。
固知壺中別有天，未必醉翁真在酒。
徘徊步月澹忘歸，世事浮雲竟何有。
句
作者：孫子肅
朝代：宋

揖仙亭上觀秋漲，坐我吳江雲水鄉。
句
作者：孫子進
朝代：宋

酒祿嗟予薄。
壓雲軒
作者：孫實
朝代：宋

絕頂地平易，軒窗風怒號。
半空垂象緯，四面湧波濤。
洞僻封苔蘚，泉深冷骨毛。
登臨欲忘返，城市厭塵勞。
書語集句詩譏一老生
作者：孫實
朝代：宋

孜孜爲善雞鳴起，先王之道斯爲美。
四十五十無聞焉，斯亦不足畏也已。
好事近
作者：孫居敬
朝代：宋

買斷一川雲，團結樵歌漁笛。莫向此中輕說，汙天然寒碧。短蓬穿菊更移棖，香滿不須摘。搔首斷霞夕影，散銀原千尺。
臨江仙
作者：孫居敬
朝代：宋

摘索枝頭何處玉，吹來萬里春風。須臾陸地遍芙蓉。珠簾和氣撲，一笑奪爐紅。文字紅裙相間出，主人鐘鼎仙翁。清談雋語與香濃。太平歡意遠，人在玉壺中。
臨江仙
作者：孫居敬
朝代：宋

觸事老來情緒懶，西湖債未曾還。試呼小艇訪孤山。昔年鷗鶴侶，總笑鬢斕斑。仙去坡翁山耐久，煙霏空翠憑闌。日斜尚覺酒腸寬。水雲天共色，欸乃一聲間。
西江月
作者：孫居敬
朝代：宋

翠幄輕寒護夜，寒妝靚暖宜春。酒籌詩令逐時新。仙佩朋簪清興。鳳炬呈妍粟粟，水仙照座盈盈。約君策馬賀昇平。回首尊前風韻。
賀新郎
作者：孫居敬
朝代：宋

風月為佳節。更湖光、平鋪十里，水晶宮闕。若向孤山邀俗駕，只恐梅花悽咽。有圖畫、天然如揭。好看騷人冰雪句，走龍蛇、醉墨成三絕。塵世事，謾如發。真須腳踏層冰滑。倚高寒、身疑羽化，水平天闊。目送雲邊雙白鷺，杳杳衝煙出沒。□□□、□□□□。喚醒兒曹梁甑夢，把逍遙、齊物從頭說。洗夜光，弄明月。
風入松
作者：孫居敬
朝代：宋

王孫去後幾時歸。音信全稀。綠痕染遍天涯草，更小紅、已破桃枝。此恨無人共說，夢迴月滿樓時。只應明月照心期。一向舒眉。若還早遂藍橋約，更不舉、玉盞東西。怎望黃金屋貯，只圖誇道于飛。
風入松
作者：孫居敬
朝代：宋

畫梁燕子報新歸。好語全稀。庭芳侵亞紅相對，卻羞見、蕊蕊枝枝。說與吹簫舊侶，痴心指望多時。朝雲暮雨失歡期。碧畫誰眉。凝愁立處桐陰轉，又還是、紅日將西。謾道梅花紙帳，鴛鴦終待雙飛。
句·其一
作者：孫山
朝代：宋

盤古榜中同進士，伏羲手裏探花郎。
句·其三
作者：孫山
朝代：宋

幸頼聖恩收拾了，這回含笑入黄泉。
句·其二
作者：孫山
朝代：宋

解名盡處是孫山，君名更在孫山外。
句·其五
作者：孫山
朝代：宋

結宇孤峰上，安禪巨浪間。
句·其四
作者：孫山
朝代：宋

分開秋水國，映斷夕陽天。
倦客
作者：孫嵩
朝代：宋

倦客江湖返，書生畎畝思。
古來惟即墨，世上幾仇池。
八表烟霾隔，三春草木衰。
交游消息斷，存沒杳難知。
偶作
作者：孫嵩
朝代：宋

更勿窮通算此生，文章玄白付誰評。
凄凉例薄佳人命，邂逅多成豎子名。
公無渡河
作者：孫嵩
朝代：宋

公乎渡河不可航，年既老，智則童。
臨流徑渡何倀倀，夫豈有急須自亡。
前無掣，後無擠，且無跡捕至爾門，未至東市之誅磔死如牛羊。
河流在前白日光，誰以錦覆河流黄。
公不見河源夭矯落崑崙，懸天注地千里强。
飛奔突入中原疆，一擊無有完堤防。
跳蹴后土舂穹蒼，公懵視之行康莊。
掉臂而往無褰裳，不能馭風騎氣奚爲狂。
河之流湯湯，鯤鯨之惡未可量。
長戈爲鰭鋸爲尾，刀崖斧窟鑱牙張。
公其以身委饑腸，人生無難死足傷。
以饑寒死骨猶藏，棺槨送爾松柏岡。
何必爲河之鬼馮夷鄉，其下濁泥出無梁。
何不相蹙公自僵，奈何乎箜篌之音河水旁。
冬初雜興·其一
作者：孫嵩
朝代：宋

今晨霜露肅，愛此群山秋。
夭桃薄照日，乃是丹楓稠。
草花無名字，正類黄菊幽。
一筇步澗阿，聊復舒我眸。
雁聲一何高，渺渺關山愁。
林間有橡栗，歲晚行可收。
冬初雜興·其三
作者：孫嵩
朝代：宋

鐘聲烟外寺，報我明朝霜。
籬落暝雀驚，原野昏鴉翔。
杖策歸茅茨，偶一歌慨慷。
千載有我輩，感念行斜陽。
冬初雜興·其二
作者：孫嵩
朝代：宋

牧童與樵叟，共載牛背歸。
我無薪蒸計，南山松櫟稀。
寒風昨日至，須用葺我扉。
故園或可廢，亦以完我衣。
人生有定分，勿怪生理微。
冬初雜興·其五
作者：孫嵩
朝代：宋

殘花與新蕊，不共橫斜枝。
摧謝得清峭，獨照冰霜時。
寒梅正如此，他木乃變衰。
此由觀世物，特以厄見奇。
古云桑落節，當有新醪篘。
得秫釀幾何，撥甕香浮浮。
醇熟不足計，醒醉亦自籌。
得酒乃逕飲，無酒亦可休。
絕憐未知道，顛倒阮與劉。
百年有事業，遑云逃糟丘。
冬初雜興·其六
作者：孫嵩
朝代：宋

秋晚種麰麥，覆塊青茸茸。
茲物乃畏濕，溝作棋道通。
江南地力瘠，百穀勞農工。
秔稌蓄堘上，麰麥藏溝中。
從今防蹂嚙，早晚觀麥叢。
須縱牛羊食，勿信東坡翁。
吾詩乃農譜，亦著江南風。
冬初雜興·其四
作者：孫嵩
朝代：宋

齋中乃無紙，柿葉平籬根。
稍取書點畫，带此朝露痕。
識字有何補，隨爾憂患繁。
姓名總不記，適有古意存。
惜哉結繩後，事始於乾坤。
先生晚始悟，無術鳩田園。